
Răspunsuri 

Fratele Andrei 


Andrei se furișă de-a lungul părții întunecate a gardului viu, 
oprindu-se doar cât să se uite în urma lui în noapte ca să 
asculte eventualele sunete care l-ar atenționa că este 
urmărit. Tot ceea ce auzi fu țipătul unei bufnite în pădurea 
de lângă sat. Își continuă drumul. 

Prin spărtura din gard pătrundea o dâră de lumină care 
lumina cărarea. Băiatul coti spre spărtură, trăgându-si gluga 
peste față astfel încât să nu fie observat de către cei care 
s-ar fi uitat pe fereastră. Încet, foarte încet, Andrei se 
aplecă înainte, aruncă o privire pe fereastră și răsuflă 
ușurat. Deși lumina era aprinsă, nu părea să fie nimeni în 
cameră, cel putin nu aproape de fereastră. Se repezi pe 
lângă gard și apoi în afara dârei de lumină. Doar încă câțiva 
pași, şi ar ști dacă era acolo. În timp ce se furișa pe lângă 
zidul casei, Andrei îşi ciulea urechile să audă orice sunet 
dinăuntru, iar mâinile le ținea întinse ca să pipăie aerul 
dinaintea lui. Deodată, ajunse acolo! Mai întâi cu o mână, 
apoi şi cu cealaltă, simti metalul rece al mânerelor bicicletei. 

Băiatul îngenunche, fiecare părticică din el fiind la fel de 
încordată ca și o pisică gata să sară și pipăi suprafața 

bicicletei. Oare era legată de vreo țeavă de canalizare? Era 
vreun lanț care să o țină? Nu părea. Cu o bucată lungă de 
sfoară din buzunar, pe care o pusese acolo în acest scop, 
Andrei o trecu dintr-un capăt într-altul prin spatele bicicletei 
până ce se asigură că nu e legată de nimic. Apoi se așeză 
si se sprijini de perete. Stia ce trebuie să facă. Dar era 
speriat ... aproape scos din minți. 

Deodată, furia îl năpădi cu totul. Iar la o vârstă de 
doisprezece ani, furia poate fi teribil de puternică. „Cu ce 
drept lucrează el pentru germani?” se întrebă singur. „Cum 
poate un olandez să lucreze pentru dusman?! E un trădător! 
Toti membrii familiei lui sunt trădători! Ei bine, i se va părea 
greu să își continue munca lui murdară fără bicicletă!” 
Înfundându-și batista în sonerie ca să nu facă zgomot si 
luând jos lanţul ca să nu mai clincănească la mișcări, Andrei 
făcu cale întoarsă, de data aceasta cu bicicleta alături. 
Știind că dacă era prins s-ar putea să nu își mai vadă 
vreodată familia, el ocoli gardul viu datorită razei de lumină 
şi merse în întunericul mult dorit, apoi în josul străzii unde 
era în siguranță. Numai când ajunse în pădure, Andrei înlocui 
lanțul, luă batista de la sonerie ca să își șteargă fața 
transpirată si se urcă pe bicicletă. Nu a fost un moment 
mai fericit în viața lui ca atunci când frână în fata scolii, 
sunând claxonul de bicicletă din răsputeri. Un membru 
din rezistența olandeză deschise usa să vadă ce era cu 
acel zgomot. 

— Bine lucrat! spuse bărbatul, bătându-l pe băiat pe 
spate. Faci o treabă de bărbat, Andrei. Războiul va fi 
câștigat de oameni ca tine. 


Fratele Andrei || 


Si Andrei chiar se afla în mijlocul unui război, cel de-al 
Doilea Război Mondial. 

Deodată, Andrei se văzu înconjurat de bărbați care 
vorbeau cu toții deodată. 

— Trădătorul nu va mai putea fi de folos fără bicicleta 
lui! spuse unul. 

— Iar noi o putem folosi bine pentru cauza noastră, 
adăugă un altul. 

Dar ceea ce a spus al treilea bărbat a fost ceea ce l-a 
înfiorat pe băiat. 

— Tu ești un geniu pentru domeniul secret, fiule, un 
geniul 

Același gen de istețime pe care l-a folosit Andrei pentru 
rezistență l-a folosit și pentru a evita mersul la biserică. 
Deoarece tatăl lui era surd, familia lui stătea pe primul rând, 
care era mai scurt. Duminică de duminică, el rămânea în 
urmă si astfel pentru el nu mai era loc. 

— Trebuie să stau din nou în spate! bombănea el, 
grăbindu-se spre spatele bisericii, înainte să se ofere cineva 
să schimbe locurile. Apoi, în timpul primului imn el pleca, 
întorcându-se numai când știa că serviciul era aproape 
de final. 

ca 

Probabil că nu a fost o surpriză pentru nimeni când 
Andrei s-a hotărât să se înroleze, desi mama lui s-a întristat 
foarte tare. Al Doilea Război Mondial era încheiat pe atunci, 
iar el a fost plasat nu la granita germană, ci în Indonezia. 
Când era un băietandru şi lucra pentru rezistentă era tare 
speriat, dar ca soldat, se credea invincibil. A ajuns să creadă 

că oricine ar fi lovit de un glonte cu siguranță nu va fi el. Dar 
Andrei se însela. Căci glontele care a trecut chiar prin glezna 
lui l-a lăsat infirm. Avea doar douăzeci de ani. 

— Vrei asta? îl întrebă infirmiera de la spitalul armatei, 
când el începuse să se recupereze în urma operației. Ea 
tinea în mână o Biblie. Era în rucsacul tău. 

Andrei se uită la Biblia pe care i-o dăruise mama lui 
când a intrat în armată. Nu o deschise nici măcar o dată, 
și nici acum nu voia să o vadă. Era supărat pe Dumnezeu, 
dacă exista vreun Dumnezeu. Dar spitalele pot fi locuri plicti- 
sitoare și, în cele din urmă, el începu să citească Biblia 
mamei sale. 

— Cred că ar trebui să dormi putin, spuse un doctor 
tânăr când îşi găsi pacientul tot citind, câteva ore mai târziu. 

— Nu sunt obosit, răspunse Andrei. Ati citit asta vreo- 
dată? întrebă el. Nici prin gând nu mi-a trecut că poate fi 
atât de interesantă. E ca o aventură. 

— Cred că depinde de pasajul pe care-l citești, sugeră 
doctorul. 

Andrei era nedumerit. 

— Am început cu începutul. De aici se încep de obicei 
cărțile. 

Ocupându-se cu cititul Bibliei și cu scrisul la cei 72 de 
prieteni olandezi prin corespondență, timpul lui Andrei în 
spital se scurse destul de repede. Printre prietenii lui prin 
corespondență, era o fată creștină pe care o chema Thile, 
care i-a răspuns cât de bine a putut la toate întrebările 
despre Biblie. 

În noiembrie 1949, Andrei a ieșit din armată si a fost 
trimis acasă. Cu o parte din banii lui, şi-a cumpărat o 
bicicletă. „Mai bine o cumpăr decât să o fur”, se gândi el, 
aducându-și aminte de copilărie. 

— Se simte bine? întreba tatăl lui mereu după ce s-a 
întors acasă. Fie stă adâncit în citirea Bibliei, fie colindă 
bisericile cu bicicleta prin toată zona. 

Sora lui Andrei clătină din cap: 

— Și pe mine mă îngrijorează. Nu e normal! Poate că 
războiul i-a sucit mintile. 

— Nu știu dacă e asta, spuse tatăl. Eu cred că e modul 
lui de a se împăca cu gândul că e infirm. Dar sper că se va 
dezbăra de acest obicei prost. Nimănui nu-i plac oamenii 
care sunt prea religioși. 

Andrei nu s-a dezbărat de acest obicei. Nu la mult timp 
după ce s-a întors acasă din Indonezia, și-a dat seama că 
Biblia este adevărată. Băiatul serviciilor secrete și soldatul 
de mai înainte a găsit o viață nouă în Isus. Și când îşi punea 
întrebări cu privire la viitor, rugăciunea lui Andrei era: 
„Doamne, arată-mi ce vrei să fac cu viata mea." 

i 

Dumnezeu i-a arătat lui Andrei ce dorea să facă și i-a 
mai arătat și că experiența lui din copilărie de la rezistența 
olandeză din timpul războiului a fost un bun antrenament 
pentru slujirea creștină. 

Fratele Andrei (asa a devenit cunoscut) a ajuns să lu- 
creze drept contrabandist pentru Dumnezeu. După al Doilea 

Război Mondial, în multe tări comuniste a fost interzisă 
Biblia. Era ca și cum o linie - era numită Cortina de Fier — 
a fost trasată de-a lungul Europei. În partea de vest, oamenii 
erau liberi să vină sau să meargă, să fie creștini sau musul- 
mani sau să nu aibă nicio religie. În partea de est, în spatele 
Cortinei de Fier, bărbații și femeile nu erau liberi să călăto- 
rească, nu erau liberi să aibă Biblii, nu erau liberi nici măcar 
să-şi învețe propriii copii despre Domnul. Pentru acești 
oameni a devenit fratele Andrei un contrabandist, ducând 
Biblii și alte cărți creștine sau broșuri oamenilor care puteau 
fi închiși în pușcărie dacă erau găsiți că dețin așa ceva. 
4 

— De abia pot să constientizez tot ce a făcut Domnul în 
ultimii zece ani de când am devenit crestin, îi spuse fratele 
Andrei partenerului său. Să luăm, de exemplu, mașina 
aceasta. Vrei să știi de unde o am? 

Prietenul încvviință din cap si ascultă povestirea. 

— Doi oameni pe care îi știam au auzit de munca pe 
care o fac, aducând pe ascuns Biblii şi brosuri în spatele 
Cortinei de Fier. Ei și-au dat seama că mi-ar fi mai uşor să 
duc cantități mult mai mari dacă aș avea mașină. Știind că 
am probleme cu umblatul, s-au gândit că așa mi-ar face 
slujba mult mai ușoară. Mă aflam în partea de vest a 
Berlinului când le-am telefonat să le spun planurile mele. „Ai 
face bine să vii chiar aici după cheie”, îmi spuse vechiul meu 
prieten. „Care cheie?” am întrebat. Îmi amintesc că chicotea 
la celălalt capăt al firului. „Ti-am luat o maşină”, spuse 
prietenul meu. „Când vii după cheie, poti să conduci tot 
drumul înapoi spre Moscova dacă ai curaj.” M-am întors 


Fratele Andrei 15 


imediat, am luat mașina și am îndesat în ea cât de multe 
cutii cu Biblii am putut! 

— De aceea o numesti tu mașina-minune? întrebă 
tânărul. 

Fratele Andrei râse. 

— Acesta e doar unul din motive. Un altul ar fi că încă 
mai funcționează! 

Ga 

Când a ajuns într-o zi la granita iugoslavă, fratele Andrei 
conducea tot aceeași maşină. Apropiindu-se de punctul de 
control, el se ruga: „Doamne, am Biblii în mașină. Când erai 
Tu pe pământ, ai făcut ochii orbi să vadă. Te rog fă acum 
ca ochii sănătoși să orbească şi astfel acești gardieni să nu 
vadă Bibliile.” 

— Aveţi ceva de declarat? întrebă gardianul. 

— Ceasul, banii, aparatul de fotografiat ... doar lucruri 
mărunte. 

Spunea adevărul, pentru că Bibliile erau în format mic. 

— Nu trebuie să ne mai deranjăm pentru ele, spuse 
gardianul în timp ce îi înapoia pașaportul. 

— Îţi mulțumesc că i-ai orbit să nu vadă cutiile! se rugă 
el, în timp ce intra în Iugoslavia cu încărcătura sa prețioasă. 
În următoarele şapte săptămâni el a rămas acolo si a ținut 
optzeci de întâlniri și a oferit sute de Biblii şi de broșuri. 

$ý 

Marta, o fetită crestină, era foarte încântată să aibă o 
Biblie a ei personală. 

— Spune-mi câte ceva despre tine, o rugă fratele 
Andrei. 

— Am crescut într-o familie de credincioși, spuse ea, 
şi am devenit și eu creștină la rândul meu. La școală mă 
rugam întotdeauna înainte să iau prânzul. Din această cauză 
am fost exmatriculată din scoală de comuniști. Mi s-a 
spus că nu am voie să mă întorc acolo pentru că le umpleam 
mintea celorlalți elevi cu prostii. Dar eu sunt creștină și 
nu pot să pretind că nu sunt. Asta ar însemna să mă lepăd 
de Isus. 

Fratele Andrei s-a rugat împreună cu Marta, rugându-l 
pe Dumnezeu să-i dea curaj și putere pe viitor. 

A 

Pe când părăsea orașul Martei, drumul era prăfuit. 

— E uimitor că masina asta nu se îmbolnăvește, îi spuse 
fratele Andrei lui Nikola, un credincios din Iugoslavia, în 
timp ce praful umplea tot aerul din jur. Ai crede că praful 
va intra la motor. Sunt sigur că Dumnezeu nu lasă să se 
întâmple asta pentru că ne rugăm pentru maşină în fiecare 
dimineață. 

Nikola zâmbi. 

— Nu am mai auzit de nimeni care să se roage pentru 
o maşină, până ce te-am întâlnit pe tine! 

În timp ce înaintau pe drum, s-a apropiat o camionetă 
din direcția opusă. Si ea avea numărul de înmatriculare 
străin. Când s-au văzut soferii, au oprit ca să discute despre 
starea drumului. 

— Tu ești fratele Andrei, spuse celălalt șofer. Si aceasta 
este mașina-minune. 

Nikola zâmbi larg. „Toţi creștinii îl cunosc”, se gândi el. 
E de mirare că nu l-au descoperit comuniștii! 

— Pot să mă uit puțin la mașina ta? întrebă soferul 
camionetei. Sunt mecanic şi nu ar strica să o examinez putin. 
Faci așa mulți Kilometri cu ea. 

s 

După ce a petrecut ceva timp sub capotă, soferul 
camionetei se scărpină în cap si se uită nedumerit. 

— E ceva în neregulă? întrebă fratele Andrei. 

— Nu, răspunse bărbatul, mașina merge bine. Dar nu 
pot să îmi dau seama cum merge. Carburatorul este înfun- 
dat, la fel sunt și bujiile. Si epuratorul de aer este înfundat 
complet. Mașina aceasta trebuia să se oprească în urmă 
cu mii de Kilometri! 

Apucându-se de treabă, mecanicul desfundă carburatorul 
și bujiile și a făcut tot ce a putut cu epuratorul de aer. Apoi 
reglă motorul și schimbă uleiul. 

— Aveţi grijă de ea, le spuse celor doi oameni. E o 
maşină-minune, așa că nu abuzati de ea. 

Un miracol la fel de mare a fost și faptul că au întâlnit 
un mecanic creștin pe un drum pustiu din Iugoslavia, și încă 
unul care să îl cunoască pe fratele Andrei! Dumnezeu a 
asigurat un mecanic pentru mașină, i-a asigurat fratelui 
Andrei o maşină si, prin acel creștin olandez, Domnul a asi- 
gurat Biblii și broșuri la multe mii de oameni care nu aveau 
posibilitatea să citească Cuvântul lui Dumnezeu în alt fel. 

Cultură generală: Comunismul 


Comunismul era forma de guvernământ 


care exista în partea estică a Cortinei 
de Fier. 

Controlul statului era extins peste 
toate aspectele societății și libertatea 
individului era restricționată. Cărțile si 
ziarele trebuiau să urmeze linia comunistă, 
iar credința religioasă era descurajată. 

În partea estică a Europei, comunis- 
mul a durat până în anul 1989, când în 
sfârșit a căzut si a tras cu el jos şi zidul 
Berlinului. Acum trecerea granitei nu mai 
era restricționată și libertatea de închi- 
nare a fost restaurată. 


Idee principală: Dumnezeu i-a dăruit 
fratelui Andrei în mod miraculos o maşină, 


un mecanic care să o repare și mii de 
Biblii și de broşuri. Acestea erau introduse 
prin contrabandă în spatele Cortinei de 
Fier şi erau împărțite oamenilor care 
altfel nu ar fi avut ocazia să citească 
despre Isus. 

Poţi să înveți din modul în care 
Dumnezeu i-a purtat de grijă fratelui 
Andrei. Poţi vedea mâna lui Dumnezeu în 
toate lucrurile. Crede că El poate să facă 
să se întâmple minuni si în viața ta. 

Gândeşte: Te-ai gândit vreodată cât de 
minunat este că ești liber să citesti Biblia 
în propria ta limbă? 

Roagă-te pentru misionarii care sunt 
implicați în lucrarea de traducere a Bibliei 
şi de distribuire a Bibliilor la oamenii care 
nu au avut ocazia să o citească niciodată 


înainte. 


Rugăciune: Doamne Isuse, Îți mulțumesc 
pentru modul minunat în care îmi porți de 
grijă. Îţi mulțumesc pentru Biblia mea. 
Ajută-mă să o pretuiesc mai mult decât 
până acum. 

Binecuvântează-i pe cei care încearcă 
să ducă Cuvântul Tău la oamenii care 
niciodată nu au avut posibilitatea să aibă 
propriile lor Biblii. Amin. 


John Newton 


Elevul-marinar fugi până la parapet ca să vadă cum orașul 
Liverpool dispare în depărtare. Făcu cu mâna spre mal şi se 
întrebă dacă îi făcea cineva cu mâna înapoi. Apoi se întoarse 
la muncă, să aranjeze colacurile de frânghie pe punte. 
Frânghiile erau grele, îmbibate cu apă de mare, iar el îsi 
chinuia brațele cu greutatea lor. Dar greutatea care îl 
deranja pe el nu era cea a frânghiei ude, ci era acel sen- 
timent că ar purta un bolovan mare în locul în care ar trebui 
să fie inima. 

— Cum te cheamă, băiete? întrebă un marinar de punte, 
în timp ce îi dădea băiatului o mână de ajutor cu frânghia. 

— John Newton, domnule. 

Marinarul zâmbi. Nu mulți i se adresaseră cu „domnule”! 

— Şi câți ani ai? 

— Am nouă ani, domnule. 

Bărbatul se gândi la propriul lui fiu, care avea cam 
aceeași vârstă. 

— Mama ta nu s-a gândit că esti prea tânăr ca să te 


afli pe mare? întrebă el. 

— Mama mea a murit, domnule, iar mama mea vitregă 
nu crede că as fi prea tânăr. Sunt destul de puternic pentru 
vârsta mea, spuse John, provocator. 

Marinarul îl cântări pe băiat cu privirea de sus până jos. 

— Văd şi eu, spuse el. Cu siguranță ești un tânăr puter- 
nic. Dar tatăl tău? Pe el nu îl deranjează că ești pe mare? 

— Tatăl meu este căpitan de vas, domnule. 

Și nu mai era nimic de întrebat. 

i 

În acea noapte, pe când John se ghemui în colțul unde 
dormea elevul-marinar, se gândi la mama lui. Ea își iubise 
băieţelul, dar i-a frânt inima acestuia când ea a murit. Acum, 
tot ce își mai amintea despre ea erau povestirile ei, cele 
mai multe dintre ele despre Isus. 

4 

Băiatul încercă să îsi povestească în minte una dintre 
povestirile mamei, dar, înainte de a ajunge la finalul ei, 
dormea dus. Aerul de mare ṣi munca grea îl epuizaseră. 

% 

Dacă acea primă noapte a fost rea, cea care a urmat 
cinci ani după aceea, în 1739, a fost și mai rea. 

— Merg să beau ceva, le spuse John - care se credea 
destul de mare pentru asta - prietenilor lui. Mai vine cineva? 

Nimeni nu îl însoți. 

„De ce se vită omul ăla așa la mine?” se întrebă adoles- 
centul, în timp ce îsi bea romul. „Sunt sigur că nu l-am mai 
întâlnit niciodată." 

Pentru că privirea insistentă a omului îl făcea să nu se simtă 
în largul lui, John a plecat imediat ce și-a terminat băutura. 

— Oprește-te! spuse o voce de lângă el. 

Cu teama gonindu-i prin vene, John o luă la fugă cât de 
repede a putut. Mai multi pași îi urmau pe ai lui. Mintea 
băiatului galopa la fel de tare ca și picioarele. „E o trupă de 
forță ... Trebuie să scap de ei!” 

Dar pașii se apropiau tot mai mult și se auzeau tot mai 
tare. John coti pe o alee și începu să alerge cât îl țineau 
picioarele. Plămânii îi erau gata să explodeze. 

— Te-am prins! auzi o voce, şi cineva îl apucă de haină. 

Băiatul se împotrivi, dar două perechi de brate puternice 
îl ținură și îl rotiră pe loc. Acum se afla fată în față cu 
băiatul care se holbase la el la tavernă. 

— A fost o încercare pe bună dreptate, spuse bărbatul 
abia trăgându-și suflarea, căci și el gâtâia. Dar regele te 
vrea la bord. 

John nu avea nevoie să i se spună mai multe. Ştia că 
fusese prins în flota regelui. Ar avea un noroc chior dacă ar 
mai pune piciorul pe pământ uscat în câteva luni de zile. 

Cu toate că John Newton știa că nu mai poate face nimic, 
nu se lăsă dus de bunăvoie. A fost pe jumătate târât, pe 
jumătate purtat pe sus până la vasul de război, unde a fost 
ținut strâns în timp ce se deschidea trapa de la cală. Apoi 
fu aruncat în întunericul de dedesubt. Nu mai avea mult timp, 
iar John știa acest lucru. 

— Psst! făcea el, întinzând câţiva bănuți prin grilajul din 
acoperișul calei, de fiecare dată când auzea pași trecându-i 
pe deasupra capului. 

Ceilalţi băieți și bărbaţi care fuseseră prinși împreună 
cu el îşi băteau joc de tânărul flăcău. 


24 Zece băieți care ay schimbat lumea 


— Nu o să-ți răscumperi libertatea cu doi bănuți! spuse 
unul din ei, în mijlocul unui hohot grosolan de râs. 

— Ce vrei? întrebă o voce prin grilaj, în cele din urmă. 

— Ia asta, spuse John Newton, si transmite-i locote- 
nentului că vreau să vorbesc cu el. Numele meu e Newton. 

— Asta chiar că e o risipă de bani! spuse un prizonier 
din întuneric râzând. 

Dar lui John i-a mers mai bine decât celorlalți. Loco- 
tenentul a venit, într-adevăr, iar când a descoperit că tatăl 
băiatului era căpitan, l-au scos pe John din cală și i-au dat 
o slujbă ca aspirant. Dar promovarea lui nu tinu mult. John 
încercă să sară de pe vas şi fu prins. Când HMS Harwich 
porni în larg, el era doar un marinar necalificat. Și când avu 
sansa să își schimbe vasul, John a fost dat jos, de data 
aceasta nu pe un vas maritim, ci pe o navă de negustorie, 
Pegasus, iar încărcătura transportată de obicei era formată 
din sclavi. 

i 

Având cala plină cu băutură și cu mătăsuri si alte bunuri, 
corabia ridică ancorele îndreptându-se spre Africa de Vest, 
spre Golful Guineei. Iar când au tras la țărm acolo, cala a 
fost golită de încărcătură, care a fost vândută la schimb 
cu sclavi. 

— Acesta e unul zdravăn, spuse căpitanul uitându-se la 
un tânăr african înalt. Apoi văzu un alt negru. 

— ÎI iau şi pe acesta. 

Un bărbat mai mic de statură și mai slab fu împins în 
fata lui. 

— Nu merită să-l iau. 

Bărbatul fu îmbrâncit în spate si o tânără care avea o 
înfățișare solidă fu trasă în fată. 

— Pe aceasta o iau, strigă căpitanul, urc-o în corabie. 

ý 

John Newton privea cum era încărcată marfa în vas. 
Bărbatii erau aruncati într-o cală, iar femeile si copiii în alta. 
Erau încătusati împreună, iar dacă cineva se împotrivea, i se 
punea un inel de fier în jurul gâtului și era prins de lemnul 
corabiei. Africanii erau atât de înghesuiți, încât nu aveau loc 
unde să fugă și lanțurile îi țineau strâns. Chiar și copiii erau 
în lanțuri. 

— Ar trebui să luăm un pret bun pentru grămada asta, 
spuse John privind la sclavii îngroziți. 

— Să sperăm doar că vor supravietui până vom ajunge 
să-i vindem, răspunse căpitanul. Avem drum lung de stră- 
bătut peste Atlantic până în America. 

— Câţi au fost aruncați peste bord azi? întrebă un 
marinar, în timp ce John făcea socotelile. 

— Patru, răspunse el. Un bărbat, două femei și un prunc. 

— Toti au murit de febră? întrebă marinarul. 

— Mai putin pruncul. Țipetele lui l-au călcat pe nervi 
pe căpitan. 

Corabia brăzda apele, pe o mare cuprinsă de furtună. 
Aerul plin de miasme din cală era înăbusșitor, iar miscările 
corabiei îi transformau pe africanii din cale într-o grămadă 
de fiinte umane nenorocite și îngrozite. 

Cei care au supraviețuit au fost vânduți ca sclavi în 
America, dar viețile lor acolo nu au fost cu nimic mai bune 
decât la bordul corabiei. În plantațiile de lămăi, cea mai 

mare durată de supraviețuire, chiar şi la cel mai puternic și 
tânăr bărbat, era de nouă ani. 

John s-a împrietenit cu căpitanul corabiei Pegasus și 
petreceau mult timp împreună. Dar soției căpitanului de pe 
insulă nu-i plăcea acest lucru, iar când John se îmbolnăvi de 
febră, îl părăsi lăsându-l să moară de foame si de sete. 
Căpitanul, crezând că sotia lui are grijă de prietenul lui, plecă 
pe uscat, în tară. 

Fiind prea slăbit ca să se miște, John zăcea aproape pe 
moarte. Dar, undeva aproape de el, se auzi un foșnet și o 
mână îi întinse puțină mâncare. 

— Mulţumesc, şopti Newton slab către sclavul cel negru. 

Putin mai târziu, veni un alt sclav, de data aceasta 
aducând apă, și îi turnă lui Newton pe gât. Africanii pe care 
John i-a dus în sclavie au fost singurii care i-au dat o mână 
de ajutor. 

% 

Timp de mai multe zile, el zăcu în același loc, îngrozitor 
de bolnav, primind doar mâncarea si apa pe care i-o 
aduceau sclavii din rațiile lor și aşa jalnice. Când se întoarse 
căpitanul, acesta crezu minciunile spuse de soția lui, si astfel 
John fu trimis să muncească pe plantație, alături de sclavi. 

Ceea ce l-a ajutat pe John să ajungă pe Greyhound, o 
corabie ce se îndrepta spre Irlanda, a fost doar un mesaj 
pe care a reușit să îi mâzgălească pe o bucată de hârtie și 
să-l trimită pe ascuns tatălui său care l-a ajutat să ajungă 
în echipajul căpitanului Manestry. 

În acea călătorie, când corabia amenința să naufragieze 
din cauza unei furtuni, iar echipajul era pe cale să piară, 

John Newton începu să se gândească la Dumnezeu, despre 
care îi povestise mămica lui când era un băiețel. 

Comertul cu sclavi părea o carieră promițătoare si, la 
următoarea călătorie a lui John, de data aceasta în calitate 
de căpitan, acesta încercă să fie mai puțin dur cu oamenii 
pe care îi ducea în sclavie. Le punea inelul de fier în jurul 
gâtului numai dacă nu era vreun alt mod de a-i controla. Le 
punea totuși inele de fier la mâini și îi tinea legați în lanţuri. 
Altfel, echipajul lui nu ar fi acceptat sa pornească cu ei în 
larg. Dar, deși el nu considera acest comert drept ceva crud, 
Mary, soția lui, era de altă părere. Ei se căsătoriseră când 
John a petrecut câtva timp pe uscat, dar o întristau foarte 
tare lucrurile cu care se ocupa el. 

a 

În ultima lui călătorie, oroarea a tot ce se întâmpla încolti 
în inima lui John Newton. De la un moment dat, el începu să 
îi vadă pe sclavi ca oameni. Vedea bărbații ca tati, și frați, 
şi soți. Uitându-se la femei, le vedea ca mame, surori si 
soții. Iar când își arunca ochii la tinerii sclavi, îi vedea așa 
cum erau ... fete şi băieți, copii. 

În mintea lui John Newton tot veneau gânduri despre 
Isus. I se întâmplau lucruri pe care și-ar fi dorit să le 
înțeleagă, dar nu putea. Abia aștepta ziua când se va 
întoarce acasă şi va putea să discute toate acele lucruri cu 
soția lui. 

— Mă bucur atât de mult că m-am întors, îi spuse el 
lui Mary, îmbrătisând-o strâns, câteva luni mai târziu. Nici 
nu pot să îti spun cât de bine e acasă. 

Soţia lui zâmbi. 

— Îmi doresc doar să te pot tine acasă. Am așteptat 
atât de mult sfârșitul călătoriei tale. 

John se uită în ochii soției lui: 

— La fel și eu, spuse el. La fel şi eu. 

John a fost muncitor timp de douăzeci si unu de ani. A 
început ca elev-marinar la nouă ani, iar acum avea treizeci 
de ani, era căpitan și avea o căsnicie fericită. Timpul cât 
putea sta acasă se apropia de sfârșit, când John Newton, 
puternicul și sănătosul John Newton, a suferit un atac de 
cord. A fost unul minor din care şi-a revenit bine, dar acesta 
a marcat sfârșitul vieții sale pe mare. 

În timp ce era preocupată de sănătatea sotului ei, Mary 
era foarte încântată să observe dezinteresul lui în comerțul 
cu sclavi. Și la fel era și John, mai ales că la scurt timp 
după boală a devenit creștin. John și-a schimbat viata de la 
necredință, la o viață în care să Îl urmeze pe Dumnezeu și 
să se încreadă în El. John știa de acum că Dumnezeu îl va 
călăuzi, îl va învăța și îl va îndruma cum să devină tot mai 
asemănător cu Isus Cristos, Mântuitorul lui. Era în anul 1755. 

ci 

— Mary, sunt convins că Domnul mă cheamă să fiu 
un slujitor al Lui, îi spuse John sotiei lui, nu la mult timp 
după aceea. 

Un fior îi străbătu tot trupul, când înțelese ce voia să 
spună soțul ei. 

— Crezi că se poate una ca asta? întrebă el. Ar putea 
un negustor de sclavi să devină un slujitor al Domnului? 

Mary nu îndrăznea să rostească vreun cuvânt. Dar ochii 
ei strălucitori și zâmbetul răspunseră la întrebare. Și chiar 

aşa a făcut John Newton. A devenit un slujitor în Biserica 
Anglicană. 
i 

— Mai povestește-mi despre comertul cu sclavi, îl rugă 
un tânăr politician pe John Newton, câțiva ani mai târziu. 
Numele lui era William Wilberforce. 

John zâmbi. 

— Când ai venit prima dată să te întâlneşti cu mine, 
spuse, erai mai îngrijorat pentru păcatele tale decât pentru 
starea sclavilor. 

Ochii tânărului se luminară la amintirea acelui moment. 

— E adevărat, fu de acord Wilberforce. Dar tu mi-ai 
arătat că Isus poate să-mi ia păcatele și să le arunce în 
adâncul mării. 

Cei doi au povestit ore întregi despre mântuirea de 
păcate și despre păcatul groaznic al sclaviei. 

Wilberforce s-a hotărât să-și folosească influența 
politică pentru a schimba lucrurile. Si așa a făcut. În anul 
807, comerțul cu sclavi a fost abolit printr-o hotărâre 
legislativă. După ce a auzit că hotărârea a primit aprobarea 
regală, John Newton a căzut în comă și nu și-a mai 
recăpătat niciodată cunostinta. Ultimul lucru pe care l-a 
auzit pe pământ a fost această veste extraordinară. 
Următorul lucru pe care l-a auzit a fost vocea lui Dumnezeu 
urându-i bun-venit acasă, în cer. 

Cultură generală: Trupele de forță 


Trupele de forță erau niște grupuri de 


ofițeri de marină duri si meschini și de 
marinari care colindau porturile englezești 
şi luau bărbați pe mare. Deoarece nicio- 
dată nu erau suficienti voluntari pentru 
marină, acești bărbați erau „forțați“ să 
intre în serviciu obligatoriu, așa cum s-a 
întâmplat si cu John Newton. 

Uneori, primarii oraşelor-port comple- 
tau trupele de forță cu bărbații de care 
aveau nevoie curățând închisorile. Trupele 
de forță au luat sfârșit la începutul 
secolului al XIX-lea. 


Idee principală: Dumnezeu i-a deschis 
ochii lui John ca să vadă câtă nevoie are 


de Isus si să își dea seama de oroarea 
comerțului cu sclavi. Și nu a fost numai 
atât. Influenta lui John asupra prietenului 
lui, William Wilberforce, a sfârsit comer- 
tul cu sclavi pentru totdeauna. 

Poţi să înveți din modul în care 
Dumnezeu l-a folosit pe John Newton ca 
să influențeze un mare politician și astfel 
să producă o schimbare bună în lume. 

Să nu subestimezi modul în care te 
poate folosi Dumnezeu si niciodată să nu îti 
fie teamă să vorbesti deschis pentru EIl. 

Gândeşte: Sunt multe probleme 
despre care ar trebui să se audă în 
parlament și punctul de vedere crestin, 
spre exemplu, avortul și educația religi- 
oasă în școli. Ce-ar fi să îi scrii unui om 
politic din localitatea ta și să-i explici care 
e părerea ta cu privire la aceste lucruri? 

Roagă-te ca oamenii creștini din lumea 
politică să fie capabili să exprime punctul 
de vedere creștin atunci când sunt luate 
decizii. 


Rugăciune: Doamne Isuse, Îţi multu- 
mesc pentru creștinii care pot să influen- 
teze luarea deciziilor în această tară. 

Dă-le curaj să vorbească deschis 
pentru Tine și ajută-mă să fac la fel. 
Amin. 

Calul a reușit să facă săritura, dar călărețul, nu. La început 
se clătină, apoi alunecă ușor, iar în final sfârşi cu o împroș- 
cătură într-o baltă cu noroi. Billy se ridică, își scutură putin 
noroiul din păr și rânji la calul său care se oprise și se 
întoarse la el. Încălecă din nou. „Cred că noi doi trebuie să 
îi dăm de lucru lui Suzie”, spuse el calului. „Doar nu o putem 
lăsa să stea toată ziua fără să facă nimic!” 
i 

— Billy Graham! rosti Suzie, servitoarea, cu suflarea 
întretăiată. Ochii ei limpezi scăpărau, iar bratele-i puternice, 
de o culoare închisă si bătute de vreme îi erau bine înfipte 
în solduri. Ce ai făcut? Chiar credeai că trebuie să umpli tu 
coșul cu rufe pentru spălat? 

Băiatul zâmbi larg. 

— Nu a fost vina mea, explică el, lovindu-și ușor calul în- 
seuat. Acest amic al meu a vrut doar să îti dea ocupaţie, asa 
că a găsit cea mai mare baltă de pe imas și m-a azvârlit în ea. 

— Ei bine, vino aici jos și dezbracă-te. 

Suzie era o femeie solidă, dar chiar dacă Billy Graham 
avea numai Cincisprezece ani, el era mai mare. „Are un 

metru optzeci doar în sosete”, spunea adesea mama lui. 
Dându-și jos hainele noroioase, el le aruncă pe podea și se 
îndreptă spre camera sa. 

— Bănuiesc că te vei întoarce mai târziu cu vreun 
echipament de baseball transpirat, spuse Suzie în spatele 
lui, în timp ce el închidea ușa. 

— Cel puțin sunt previzibil! spuse Billy râzând. 

A 

Suzie cânta în timp ce lucra. Era plăcut să lucrezi pentru 
familia Graham. Îi plăcea ferma, îi plăceau copiii, mai ales 
Jean, fetita drăgălașă care venise pe lume cu câțiva ani 
mai târziu decât ceilalţi trei frați ai ei. Dar știa unde îi e 
locul. „Negrii și albii sunt diferiți. Albii angajează negri, negrii 
lucrează pentru albi. Acesta e doar un fapt de viață în 
statele din sudul Americii. Si nu mă plâng, mormăia Suzie 
singură. Sunt o mulțime care o duc mult mai rău decât 
mine." 

— Tot la asta? întrebă Billy, pe când trecea prin 
bucătărie pentru a ieși afară. 

Servitoarea râse şi ridică o bluză încă murdară din apa 
și mai murdară. 

— Ai făcut-o așa cum se cuvine, spuse Suzie, așa că 
acum am și eu de muncit așa cum se cuvine. Mergi călare 
spre şcoală? 

— Da, sigur! 

— Ei bine, ai grijă la balta aceea, Billy Graham, doar să 
ai grijă la baltă. 

Lunganul băietandru cânta în timp ce călărea. Era seara 
de baseball, iar el voia să fie profesionist. Faptul că nu era 

un jucător bun nu părea să conteze pentru el. Se simțea 
bine jucând, iar asta era suficient pentru Billy. De fapt, el 
doar se bucura de viață. 

% 

— Tatăl tău a avut un accident, iar mama ta a plecat cu 
el la spital, i-a spus Suzie lui Billy, când se întoarse acasă 
în acea seară. 

Băiatul se prăbusi pe un scaun. 

— Ce s-a întâmplat? 

— Era în şopron și lucra cu fierăstrăul mecanic, când a 
sărit o bucată de lemn din fierăstrău și i-a nenorocit fața. 

Ochii lui căutară adevărul în ai: ei. 

— E grav? 

Răspunsul îl văzu în ochii lui Suzie. 

— Va ... muri? 

Deodată, adolescentul de un metru optzeci avu înfă- 
tisarea și comportamentul unui băiețel. Ceea ce își dorea 
cel mai mult în acel moment era să poată plânge și să simtă 
brațele puternice ale lui Suzie în jurul lui. Dar acum era prea 
mare pentru asta, asa că încerca să fie bărbat. 

— E rănit destul de grav, spuse ea, și nu am încetat să 
mă rog pentru el de când s-a întâmplat. 

— Continuă să te rogi, spuse el repezit. În acelaşi 
moment, știa că el nu se va ruga. La ce ar folosi? 

% 

Se părea că domnul Graham urma să moară. Doctorii 
erau siguri de asta. În schimb, doamna Graham, care înce- 
puse să participe la un studiu Biblic cu doar trei săptămâni 
înainte de accident, şi-a sunat toate prietenele şi le-a cerut 

să se roage. Era absolut sigură că Domnul le va auzi 
rugăciunile și îl va vindeca pe soțul ei. Şi chiar aşa s-a 
întâmplat. De atunci înainte, mama si tatăl lui Billy şi-au luat 
credința în serios, ceea ce el nu a făcut. Credea că sunt 
fleacuri. 

$% 

— Billy, e timpul să te trezești! strigă doamna Graham. 
E ora cinci și jumătate! 

Băiatul se întoarse pe partea cealaltă, se întinse și se 
ridică din pat. Se trezi de abia când ajunse în bucătărie 
unde îl așteptau o cană aburindă cu cafea și pâine neagră 
cu sirop de artar. 

— De ce nu putem fixa ceasul biologic al vacilor ca să 
le putem mulge când e zi afară, și nu la șase fără un sfert 
în puterea nopții! 

Mama lui râse. 

— Tatăl tău lucrează la asta, spuse ea. Dar nu se va 
rezolva curând! 

După o scurtă alergare până la staul, Billy intră în munca 
obisnuită de muls. îi plăcea partea aceasta a zilei. După 
aerul rece de afară, îi plăcea să simtă mirosul cald al vacilor, 
loviturile jucăuse ale cozilor lor si ochii lor adânci și căprui. 
Pentru el, nu exista vreo băutură mai dulce decât laptele 
spumos care curgea prin răcitorul din tablă ondulată. 
Ulciorul cu lapte pe care îl băuse când termină de muls îi 
lăsă o mustață albă pe care o ștergea de obicei cu mâneca 
pe când se întorcea în bucătărie la Suzie și la micul-dejun 
de după muls. 


ý 

— În serile acestea vor fi niste întâlniri creştine, spuse 
domnul Graham. Vrei să vii? 

Billy scutură din cap hotărât. 

— Nici vorbă! 

Dar s-a răzgândit atunci când un prieten l-a convins că 
predicatorul nu era un om ca o muiere, ci era un bărbat 
adevărat. 

Billy s-a dus atunci și a mers şi a doua oară. Într-o 
seară, s-a întâmplat ceva ce i-a schimbat viața. Nu erau 
povești băbești, erau doar adevăruri tranșante referitoare 
la păcatul omului - referitoare la păcatele lui Billy — si refe- 
ritoare la nevoia lui de un Mântuitor. 

— Doreşte cineva care vrea să devină creștin să vină în 
fată? întrebă predicatorul. 

Iar Billy Graham, cel care credea că creștinismul nu era 
pentru el, se ridică în picioare şi merse în fată. În acea 
seară, își încredință viata Domnului Isus Cristos. 

Doi ani mai târziu, în anul 1937, când Billy avea novăspre- 
zece ani, se înscrise la școala biblică. Acolo a luat cuvântul 
pentru prima dată la o adunare. Tot ce a făcut a fost doar 
să spună ceea ce făcuse Domnul pentru el. Nu era nimic 
deosebit în modul în care vorbea. Nu era ceva bătător la 
ochi, nu era ceva memorabil. În acea seară, nu a fost nimic 
care să indice că înainte de sfârșitul vieții sale, el le va 
predica la mai mult de novăzeci de milioane de oameni, în 
sute de tări diferite. Prima lui congregatie nu avea idee că 
sute de mii de oameni vor deveni creștini în urma cruciadelor 
de evanghelizare ale lui Billy Graham. Iar dacă le-ar fi spus 
cineva că se va întâmpla asta, probabil că nu ar fi crezut. 

Era prin anii 1940 când Billy a devenit cunoscut ca orator 
la conferințe și, nu după mult timp, invitațiile curgeau cu 
grămada. 

— Vreţi să veniţi la Los Angeles? 

— Aţi putea să vă gândiți să organizați o campanie în 
Anglia? 

— Aveţi o invitație de a merge în Australia. 

Echipa campaniilor pe care a format-o Billy făcea o 
treabă extraordinară. 

În anii '50, emisiunile radiofonice si de televiziune i-au 
adus vocea și înfățișarea în casele oamenilor de pe tot 
cuprinsul Americii și de mai departe. 

„L-ai auzit pe Billy Graham?” se întrebau oamenii unii pe 
alții, și nu: „Ai auzit de Billy Graham?” Toată lumea auzise 
de el. 

i 

În perioada anilor '60, America a fost bulversată din 
cauza discuțiilor pe teme rasiale. Copiii negri erau duși cu 
autobuzul Kilometri întregi la școli de negri, acolo unde nu se 
afla niciun copil alb. Erau biserici separate, locuri de făcut 
cumpărături separate, cartiere de locuințe separate. Ame- 
ricanii albi nu se amestecau cu cei negri. Iar când s-au 
depus eforturi de a dărâma barierele rasiste, s-au stârnit 
lupte la porțile școlilor, erau puse bombe în biserici și multi 
oameni au fost schilodiți sau chiar uciși. A fost o perioadă 
neagră în istoria Americii. 

Billy Graham crescuse alături de Suzie, servitoarea de 
culoare. Crescuse într-o cultură a stăpânilor albi și a servi- 
torilor negri. Și nu și-a dat seama de cât de greșit e acest 

lucru decât după ce s-a convertit. Echipa campaniilor lui Billy 
a fost una din cele mai mari organizații ai cărei membri albi 
si negri munceau cot la cot, ca egali. 

— Aţi dori să predicați în Birmingham, Alabama? îl în- 
trebă cineva pe Billy Graham. S-au întâmplat lucruri groaz- 
nice acolo. Cel mai rău dintre toate e că patru copii au fost 
uciși într-o biserică de negri care a fost bombardată. Numai 
dragostea lui Dumnezeu poate străpunge acea ură. 

Graham a acceptat să meargă, dar a insistat să fie 
multă rugăciune la vizita sa scurtă. 

— Priveste! exclamă bărbatul care lansase invitația. Uite 
cum lucrează Dumnezeu. 

Era în duminica de Paşte în anul 1964 și cei doi bărbați 
stăteau în fata unei multimi de oameni pe un stadion uriaș. 

— Aici sunt 30.000 de oameni, continuă acesta. Sunt 
cam jumătate albi şi jumătate negri. 

Ochii omului străluceau de bucurie si de lacrimi. 

— Şi stau unul lângă altul, spuse Billy zâmbind, exact 
cum vor face şi în cer. 

Billy a predicat din toată inima în acea seară în Alabama. 
Iar când a adresat oamenilor invitația de a ieși în față, atât 
albii, cât şi negrii au venit împreună, chiar atingându-se unul 
pe altul în timp ce mergeau în față și stăteau înaintea 
Domnului. Bărbaţii albi le prezentau Evanghelia bărbaților 
negri, negresele se rugau împreună cu femeile albe. Drago- 
stea lui Dumnezeu a pătruns prin ura oamenilor din 
Birmingham, Alabama. 

Când Billy Graham era un băietan, lumea lui se limita la 
sudul Americii și nici nu era prea interesat de vreun alt loc. 

Peste ani, viziunea lui s-a extins făcând ocolul lumii, pe 
măsură ce călătorea dintr-o tară într-alta, dintr-un continent 
într-altul, spunând tuturor celor care veneau să-l asculte că 
Dumnezeu îi iubea pe păcătoşi destul de mult încât să moară 
pentru ei. El vorbea cu bărbaţi și cu femei obisnuiti, care 
proveneau din acelasi mediu ca si el. Vorbea cu ei într-un 
mod în care putea fi înțeles chiar și de către crescătorii de 
vite. El însuși fusese un crescător de vite. Cu toate acestea, 
el putea să vorbească și cu președinți sau cu regi și cu 
regine, spunându-le că și ei erau păcătoşi, că exista un Rege 
al regilor cu care se vor întâlni într-o zi și care îi va judeca. 

Cultură generală: Primul Război Mondial 

Primul Război Mondial s-a încheiat în 1918, 
anul în care s-a născut Billy Graham. 
Multe vieți au fost pierdute. Milioane de 
tineri au murit şi cei mai mulți dintre 


aceștia, în tranșee, care erau niște șanțuri 
săpate adânc în pământ. 

Tranșeele aveau rostul de a adăposti 
soldații de focul dusmanilor, dar acestea 
ofereau prea puțină protecție împotriva 
schijelor care le explodau pe deasupra 
capetelor. Foarte curând, transeele se 
umpleau cu noroi, cu apă, cu sobolani sau 
cu trupuri moarte. Mulţi soldați s-au 
înecat acolo sau au murit de diferite boli. 


Idee principală: La început, Billy nu vedea 
niciun rost în a se ruga, iar a merge la o 


adunare creștină ca să asculte vorbindu- 
se despre Isus era ultimul lucru pe care 
voia să îl facă. Dar Dumnezeu a schimbat 
toate acestea! 

Billy a ajuns să Îl iubească pe Isus, s-a 
convins de puterea rugăciunii și a continuat 
să vorbească despre Isus cu milioane de 
oameni. 

Poti să înveți din modul în care 
Dumnezeu a transformat viața lui Billy si 
să crezi că Dumnezeu poate ajunge chiar 

şi la cei care nu au timp pentru El şi poate 
să-i folosească pentru El. 


Gândeşte: Dumnezeu l-a făcut pe Billy să- 
şi ridice ochii mai presus de locurile lui 
natale, dându-i o viziune care cuprindea 
întreaga lume. Voia să ducă mesajul 
despre Isus în jurul lumii. 

Alege șapte tări diferite din întreg 
globul pământesc (una pentru fiecare zi 
din săptămână) și caută mai multe 
informaţii despre ele. Roagă-te pentru 
aceste țări în fiecare săptămână - pentru 
oameni, pentru creștinii de acolo ṣi pentru 
misionarii din acele țări. 


Rugăciune: Doamne Isuse, Îţi mulțumesc 
că mi-ai arătat puterea rugăciunii. 
Ajută-mă să cred că dacă mă rog 
pentru tări din întreaga lume, rugăciunile 
mele pot produce o schimbare. Amin. 


Eric Liddell 


Robbie și Eric alergau în jurul mesei, dar pisicuta alerga mai 
repede decât puteau ei. Ea se feri sub masă și apoi apăru 
de partea cealaltă, dar băieții trebuiau să se oprească și să 
mute scaunele. Mama lor. doamna Liddell, veni înăuntru să 
vadă de unde venea zgomotul, deși nu era ceva neobisnuit ca 
băieţii să alerge de-a valma în jurul mesei. Eric mereu părea 
că aleargă undeva. 

— Pisicuta a fugit! se plânse Eric, care avea trei ani, în 
timp ce un vârf de codită dispăru în spatele ușii. 

Robbie, care era cu un an și jumătate mai mare, s-a 
hotărât că e momentul să aducă vorba despre animalele 
de companie ... din nou. 

— De ce nu putem ține o pisicuță? întrebă el. 

Eric se opri din plâns. 

— Eu „vleau” un căţel. 

% 

Doamna Liddell se aşeză să stea de vorbă cu băieteii, 
explicându-le a o suta oară că în China era o boală numită 
rabie si că animalele care luau rabie o puteau da mai 
departe si la oameni. 

— Dar oamenii se pot vindeca, spuse Robbie. 

— Nu, îi spuse mama. De obicei oamenii mor. De aceea 
nu putem ține pisicuță sau căţel. 

Dar băieții nu s-au dat bătuți, si nici surioara lor când 
era suficient de mare încât să ştie ceea ce se petrece. În 
cele din urmă, domnul și doamna Liddell au hotărât că vor 
adopta o familie de capre care vietuiau aproape de ei. 

— Tapul e al meu, spuse Robbie mândru. 

— A mea e căprita, anunță Eric. 

Jar Jenny, surioara lor, ajuta la îngrijirea puiului. 

% 

— Fuugi! ţipă Eric în chineză, în timp ce tapul îi fugărea. 

Animalul de companie al lui Robbie se dovedea a fi o 
creatură destul de agresivă. Fugeau toți trei mâncând 
pământul, cu toate că nu puteau atinge o viteză prea mare 
din cauza hainelor tradiționale chinezești care erau căptușite 
foarte gros. Dar asta însemna cel puțin că dacă erau 
împunși de Billy-tapul, nu era chiar atât de dureros pe cum 
ar fi putut să fie! 

— Eric, tu fugi din ce în ce mai tare de fiecare dată 
când te fugărește, îi spuse domnul Liddell lui Eric într-o zi. 
Dar ai un stil foarte caraghios de a alerga. Bratele tale par 
să meargă în orice direcţie în afară de cea bună! 

d 

Dar Eric nu putea să alerge întotdeauna. 

— A slăbit asa de mult, zise doamna Liddell, privindu-l 
cum sta în pat, slab şi palid. N-a mai arătat niciodată atât 
de rău. 

Domnul Liddell scutură din cap. 

— Mă bucur că ești asistentă medicală, adăugă el. Dacă 
nu, puteam să îl fi pierdut deja. Si la început, părea că se 
recuperează la fel de bine ca și ceilalți doi. 

— E ciudat, gândi soția lui cu voce tare. E un băiat foar- 
te activ, dar când se îmbolnăvește, devine moale ca o cârpă. 

Eric deschise ochii. 

— Vrei să bei ceva? întrebă doamna Liddell. 

Băiatul încuviintă din cap, iar ea îi duse la buze o cană 
cu supă de carne. Asta era tot ce putea să mănânce Eric. 

— Băiatul acesta nu va mai putea alerga niciodată, spuse 
un vizitator pesimist și insensibil, când îl văzu pe Eric două 
săptămâni mai târziu. 

Doamna Liddell îi făcu semn cu ochiul fiului ei ca să nu 
vadă vizitatorul. 

— Sunt foarte sigură că va alerga, spuse ea, continuând 
să îi maseze picioarele înțepenite. Va învăța să meargă din 
nou foarte curând si, nu după multă vreme, va fi afară jucând 
fotbal cu prietenii lui. 

Eric îsi coborî privirea spre picioarele sale fusiforme. 
„Oare va mai umbla vreodată?” se întrebă el, mai ales că 
genunchii săi nu voiau să se îndoaie defel. Apoi se gândi la 
ce spusese mama lui. „Sigur că voi umbla”, se hotărî el, 
„mama e asistentă medicală, iar ea ştie mai bine.” 

A trecut ceva vreme, dar Eric a umblat iar, a alergat și 
a jucat şi fotbal. 

A 

— Vrei să vii duminică la mine acasă să ne jucăm? îl 
întrebă pe Eric un prieten de-al său chinez. 

Eric dădu din cap. 

— Aş putea să vin sâmbătă, în schimb? 

— De ce? 

— Creștinii consideră că duminica e o zi specială și 
facem lucruri deosebite duminica, față de celelalte zile ale 
săptămânii. 

Băiatul chinez era nedumerit. 

— Da? Și ce anume? 

— Păi, mergem la biserică, citim cărți creștine, ne jucăm 
jocuri biblice şi avem o cină specială ... și multe alte lucruri 
ca acestea. E o zi foarte frumoasă. 

— Și asta se întâmplă doar pentru că tatăl tău e 
misionar? 

— Nu, explică Eric, ci asta se întâmplă pentru că legea 
lui Dumnezeu ne spune să sărbătorim duminica într-un mod 
deosebit. 

Prietenul lui ridică din umeri. 

— Atunci, cred că ar fi mai bine să vii sâmbătă. 

Și în acea sâmbătă, cei doi băieți au organizat o zi de 
jocuri sportive pentru prietenii lor. 

# 

La fel ca și multi alti copii de misionari, în acea perioadă 
(Eric s-a născut în anul 1902), familia Liddell s-a întors în 
Anglia pentru liceu. După ce au terminat școala în Londra, 
atât Robbie, cât şi Eric au mers la Universitatea din 
Edinburgh. Eric a studiat științe, dar cele două mari pasiuni 
ale sale erau credința în Domnul Isus și alergatul, chiar dacă 
şi acum brațele sale mergeau în orice direcție, în afară de 
cea bună! Iar în anul 1924 el atingea o viteză atât de bună, 
încât a fost ales să concureze la Jocurile Olimpice! 

— Liddell! Liddell! Liddell! scanda echipa universității, în 
timp ce el ajunse la linia de sosire într-o cursă de exercitiu. 

Antrenorul echipei se uită la cronometru. 

— Minunat! strigă el. Viteza ta devine din ce în ce 
mai bună. 

Eric încerca să-și recapete suflarea. 

— Vine şi cea de 100 m, spuse el. Dar se pare că eu fac 
față doar la asta şi la cea de 200 m. La mai mult de atât, 
încep să pierd din viteză. 

Antrenorul zâmbi. 

— Ne punem speranțele în tine pentru 100 m, spuse el. 
Orice altceva e un bonus. 

— Când va apărea orarul Jocurilor? întrebă Liddell, pe 
când Jocurile Olimpice de la Paris se apropiau. 

Antrenorul scoase un plic din buzunar. 

— ÎI am chiar aici! 

Destăcând o bucată de hârtie, el citi datele: 

— Cursa ta de 100 m va fi duminică ... 

— Poftim?! pufni Eric cu răsuflarea întretăiată. 

Antrenorul continua să îi spună în care duminică va avea 
loc cursa. 

Fața lui Eric nu mai avea pic de culoare. 

— Nu alerg, rosti el încet, dar foarte hotărât. 

În vestiar urmă o liniște împietrită. Chiar aerul din 
încăpere părea să întrebe „de ce”. 

— Sunt crestin, explică Eric. Şi Biblia spune că duminica 
e o zi deosebită. Nu voi participa la concurs duminica. 

Parcă echipa scoțiană era un balon cu aer care tocmai 
a fost întepat de un ac. 

Cei care îl cunoșteau pe Eric îl înțelegeau, chiar dacă nu 
erau de acord cu el. Alţii îl considerau un trădător care îşi 
dezamăgea țara. Până si titlurile din ziare erau răutăcioase 
la adresa lui. 

Ea 

În ciuda acestei supărări, Jocurile erau încântătoare. 
Colegul de echipă al lui Eric, englezul Harold Abrahams, a 
câştigat aurul la 100 m, iar Eric se afla chiar acolo, la linia 
de sosire, ca să îl întâmpine cu urale de bucurie. El a fost 
primul englez care a câștigat aurul la 100 m. Apoi a urmat 
cursa de 200 m. Participau Harold, Eric și încă patru ame- 
ricani. Cei doi prieteni au început destul de bine, dar nu au 
reusit să păstreze viteza. Harold a rămas în urmă. Unul din 
americani l-a întrecut pe Eric, apoi un altul. Picioarele 
scoțianului loviră linia de sosire pe locul trei. Câștigase 
medalia de bronz, cel mai bun loc pe care îl câștigase echipa 
britanică până atunci la 200 m. Lucrurile mergeau foarte 
bine pentru echipa britanică. 

% 

— Vei alerga la cursa de 400 m? îl întrebă antrenorul pe 
Eric. Vocea lui era insistentă. Era hotărât că va alerga. 

Liddell nu ştia ce să facă. Nu era o distanță bună pentru 
el. Timpii scoși de el pe această distanță nu erau deloc 
excepționali, în mod sigur nu erau excepționali pentru o cursă 
olimpică. Dar, cu toate acestea, acceptă să alerge. Eric a 
trecut de prima serie, apoi de a doua. S-a calificat pentru 
semifinală și a intrat în finală ca prin urechile acului. Dar ce 
sanse avea? Într-una din serii, un concurent elvețian a parcurs 
întreaga distanță în 48 de secunde, bătând recordul mondial. 

În timp ce concurentii se aliniau pentru finală, o trupă de 
cimpoieşși izbucni într-un cântec ascutit scotian, iar când 
melodia se termină, concurenții luară poziția de start. 
Pistolul de start pocni, iar Eric tâsni ca din pușcă pe primul 
loc, alergând ca și cum ar alerga la cursa de 100 m. 

— Aleargă mult prea repede! 

— Nu va putea păstra viteza! îşi strigau prietenii lui unii 
altora, acoperind zgomotul multimii. 

Cu picioarele și cu brațele mergându-i în toate direcțiile, 
Eric alerga; trecu de limita de 100 m, aflându-se încă pe 
prima poziție. Ajunse și la marcajul de 200 m și tot nu 
încetinise. Avea capul lăsat pe spate, alerga orbește, dar 
alerga mai departe. Pe la marcajul de 300 m, un american 
câştiga viteză, apropiindu-se de Eric. 

— Încetinește, murmură unul din coechipieri. 

— Obosește, spuse un altul. 

După ce trecu de limita de 300 m, Eric trase aer în 
plămâni, porunci picioarelor să se miște şi mai repede, și o 
dădu mereu înainte, câștigând viteză! Americanul, a cărui 
încercare nu reuși, apucă să vadă doar spatele rivalului său, 
în timp ce Eric Liddell zbură prin banda de sosire, cu 5 m 
înaintea lui, bătând recordul mondial! 

Sute de drapele britanice și de steaguri scoțiene fluturau 
dintr-un capăt în altul, iar uralele de bucurie parcă clintiră 
din loc acoperișul stadionului. 

— Mulţumesc! Mulţumesc! rostea Eric fără suflare, 
către Tatăl lui ceresc. 

se 


Atletul extenuat a fost pe loc înconjurat. 

— Felicitări! îi ură Harold Abrahams râzând. A fost 
uimitor! 

— O cursă splendidă! 

— Bună treabă! 

— Extraordinar! răsuna peste tot în jur. 

Reporterii ziarelor îl băteau prieteneste peste spate, 
spunându-i ce băiat extraordinar e. Câţiva dintre ei erau 
aceiași care cu câteva luni în urmă îl făcuseră praf în 
articolele lor. Dar asta nu mai conta pentru Eric. Nu mai 
conta nimic, decât faptul că respectase legea lui Dumnezeu, 
respectase ziua de duminică, iar acum era binecuvântat 
peste orice așteptări. Uralele care răsunară în întreg 
stadionul când Eric își primi medalia de aur nu se mai 
opreau. Iar cuvintele: „Mulţumesc! Mulţumesc! Multumesc!” 
aproape că asurzeau mintea scoțianului care simțea că are 
aripi, înăbușind orice alt zgomot. 

ca 

Părea că pe Eric îl astepta o carieră strălucitoare în 
atletism. Dar niciunul din prietenii apropiati ai lui Eric nu au 
fost surprinsi atunci când le-a spus că va deveni misionar, 
că se va întoarce în China, acolo unde se născuse, si unde se 
aflau urmasii unui anume tap căruia trebuia să îi multu- 
mească pentru abilitatea lui de a alerga! 

i 

Eric Liddell s-a căsătorit și a devenit tată. Copiii lui au 
avut aceeași educație pe care a avut-o și el, tot în aceeași 
parte a Chinei. Dar pe acea vreme, nu mai era un loc atât 
de fericit, pentru că Japonia si China se aflau în război, iar 
trupele armate păreau să se afle peste tot. Li-Mu-Shi - 

acesta era numele chinezesc al lui Eric - făcea tot ce îi 
stătea în putință ca să îi ajute pe creștini și să le spună si 
altora despre Domnul Isus. Era o rază de speranță într-un 
loc întunecat și îngrozitor. 

4 

Situația deveni atât de periculoasă, încât sotia si copiii 
lui au fost evacuati în Canada. Desi lui Eric îi era îngrozitor 
de dor de ei, el Îi multumea lui Dumnezeu că erau în sfârsit 
în siguranță și departe de zona de război. 

G4 

— Toţi dusmanii englezi ṣi americani ajung în lagărul 
Weihsien, se răsti soldatul japonez. 

În următoarele trei zile, ei au fost luati, şi Eric împreună 
cu ei, la Weihsien, la sute de Kilometri depărtare, şi au fost 
închiși în spatele unor ziduri înalte cu garduri electrificate 
ale taberei. 

s& 

— Poţi să îi înveti matematică pe copii, i s-a spus lui 
Liddell, atunci când prizonierii încercau să se împartă într-o 
oarecare ordine. 

„Unchiul Eric” deveni unul din cei mai cunoscuti oameni 
din tabără. Și putem fi siguri că acei copii au învățat mai 
mult decât matematică de la profesorul lor creștin. 

Eric Liddell sigur își dorea foarte mult să își revadă 
propriii lui copii, dar nu i-a mai văzut niciodată. Îngrozitor 
de slab, îmbrăcat în zdrențe și suferind de o tumoare pe 
creier, scoțianul zburător, care la sfârsitul vieții sale se 
clătina doar pe picioare, a murit ca prizonier de război. 

Cultură generală: Jocurile Olimpice 

În Grecia antică, se țineau o serie de 
Jocuri Olimpice la Olympia, în Grecia, din 
anul 776 î.H. până la abolirea Jocurilor în 
anul 393 d.H. 

Un sportiv francez, Baron Pierre de 
Coubertin, a avut ideea de a reînvia Jocu- 
rile și primele Jocuri Olimpice moderne au 
avut loc în anul 1896. 

De atunci, Jocurile se țin la fiecare 
patru ani, în afară de anii 1916, 1940 și 
I9uu, când au fost anulate din cauza celor 
două Războaie Mondiale. 


Idee principală: Eric a renunțat la șansa 
de a câștiga o medalie olimpică la 100 m 
pentru că ştia că duminica, ziua Domnului, 
trebuia sărbătorită într-un mod deosebit. 
Apoi a renunțat la o carieră promițătoare 
în atletism pentru a merge în China să 
lucreze pentru Dumnezeu. 

Poti învăța din modul în care Eric Îl 
punea întotdeauna pe Isus pe primul loc și 
își amintea că Dumnezeu spusese: „Pe cei 
ce Mă cinstesc îi voi cinsti și Eu." 


Gândeşte: Ai vreun sport preferat? Nu 
uita să îl pui întotdeauna pe Isus pe 
primul loc, orice joc te-ai juca. 

Caută organizații care sprijină creștinii 
sportivi. Ele îţi pot arăta cum să ÎI 
mărturisești pe Isus prin ceea ce faci și 
prin modul în care faci acel lucru. De 
asemenea, te vor încuraja prin a-ti povesti 
despre alți creștini cărora le plac 
sporturile competitive. 


Rugăciune: Doamne Isuse, Îți mulțumesc 
pentru sporturile care îmi plac. Multu- 
mesc pentru că îmi dai sănătatea şi 
puterea necesare ca să mă pot bucura 
de ele. 

Fă-mă un bun martor al Tău în timp ce 
mă joc cu prietenii mei. Ajută-mă să Îţi 
dau primul loc în toate. Amin. 


William Carey 


Băiatul puse mâna ca apărătoare pentru lumânare si intră 
în liniște în dormitor. Lumina lumânării se reflectă în mai 
multe perechi de ochi. Doi şoricei de pe cutia lor de pe 
podea se uitară în sus la aceasta. Câteva păsărele se uitau 
din colivia lor de răchită fără să clipească. Si mai erau 
niste ochisori, atât de mici, încât nici nu se vedeau. Erau 
greierași, păduchi de lemn, câțiva păianjeni ṣi o omidă 
maro păroasă. William Carey avea dormitorul lui, dar 
îl împărțea cu atâtea animale, păsări si insecte câte 
putea prinde. 

„Mă întreb cum sunt tigrii”, se gândea băiatul de nouă 
ani, pe când îsi trăgea pătura cea aspră peste cap. „Iar 
zebrele cu siguranță arată ciudat cu dungile lor. Dar de ce 
au dungi? Trebuie să mă gândesc la asta.” Dar nu s-a mai 
gândit, pentru că a căzut într-un somn adânc din care nu 
s-a mai trezit decât atunci când zgomotul șoriceilor din cutie 
a pătruns în visul lui, în locuri îndepărtate, în jungle cu 
animale sălbatice și cu oameni cu pielea închisă la culoare 
și cu pitici. 


%& 

Chiar si când William crescu mare, tot era interesat de 
lucrurile îndepărtate. Dar, la vârsta de l4 ani când termină 
școala, se mută într-un sat la doar câțiva kilometri de casă, 
în Paulerspury, lângă Northampton, ca să învețe meseria de 
cizmar. 

% 

Împreună cu el mai era un tânăr care învăța de la acelaşi 
meșter. Cei doi băieți se înțelegeau bine, dar William, deși 
fusese crescut să ştie despre Domnul Isus, se mai certa cu 
celălalt băiat pentru că era creștin. William nu credea că ar 
avea nevoie de vreun Mântuitor, însă ceea ce s-a întâmplat 
odată de Crăciun l-a pus pe gânduri referitor la acest lucru. 

ý 

— Ai vrea șase penny sau un siling? îl întrebă negustorul 
de fierărie pe William când acesta trecu pe la prăvălia lui. 

William se întrebă care ar fi smecheria. Un șiling valora 
de două ori șase penny - o multime de bani pentru un ucenic 
de cizmar. 

— Un șiling, vă rog, răspunse el, nefiind în stare să refuze 
moneda cea mai mare. Și petrecu un timp minunat la întoar- 
cere spre munca lui, cheltuind din acei bani. Dar acei bani 
aparțineau cizmarului, iar când vru să îi înlocuiască cu banii lui, 
descoperi că era un fals! Negustorul de fierărie îl trișase! El 
încercă să inventeze o minciună ca să scape din încurcătură, 
dar seful lui află totul. Acea întâmplare îl puse pe William pe 
gânduri. Nu trecu mult după aceea și deveni și el creștin. 

A 

În anii care au urmat, au intervenit multe schimbări în 

viata lui Carey. S-a căsătorit cu Dorothy si, ca să poată 

avea grijă de ea şi de copiii pe care îi aveau, a deschis o: 
mică scoală de care se ocupa pe lângă slujba de cizmar. Iar 
în weekenduri, era predicator. 

— Ce faci? îl întrebă Dorothy într-o zi. Pentru oricine ai 
face acel pantof, cu siguranță are picioare tare caraghioase. 

William zâmbi. 

— Aşteaptă și ai să vezi, o tachină el. 

Dorothy se uita la el cum cosea laolaltă niște bucăți 
ciudate de piele. Iar când el luă călimara cu cerneală și 
scrise tot felul de cuvinte pe toată acea bucată de piele, ea 
rămase și mai nedumerită. Doar când termină totul, William 
îi spuse despre ce era vorba. 

— E un glob, anunță el, arătându-i mingea de piele 
îndesată. Am desenat pe ea țările şi le-am scris și numele. 
Aceasta îi va ajuta pe elevii mei să învețe cum arată 
lumea. 

— Minunat! spuse Dorothy. Uite India ... și Africa ... şi 
Australia chiar aici dedesubt. 

Probabil că elevii lui William s-au gândit că puteau face 
altceva cu o bucată de piele umflată de mărimea unei mingi 
de fotbal! 

ý 

Interesul lui William pentru globul pământesc nu se 
reducea la a învăta despre animale, munti, flori sau păduri. 
Pe el îl interesau oamenii și voia să le spună despre Domnul 
Isus Cristos. De aceea dorea atât de mult să îl audă vorbind 
pe John Thomas. 

— Povestește-ne despre lucrarea ta ca doctor în Bengal, 
îl rugă el pe domnul Thomas. 

John Thomas era genul de persoană care, odată ce 
începea, nu se mai putea opri din vorbit. 

William ascultă, si ascultă, iar când domnul Thomas se 
opri în cele din urmă, tot ce dorea William să facă era doar 
să meargă acasă, să își împacheteze câteva haine și să plece 
spre Bengal, în India. 

i 

— Nu, nu, nu, stărui Dorothy, când el sugeră acest lucru 
mai târziu în acea seară. Cum poți să te gândești măcar la 
aşa ceva: să plecăm în celălalt capăt al lumii! Avem trei 
băieței. Cel mai mare are doar opt ani și mai avem încă unul 
pe drum! 

A 

Lunile care au urmat au fost grele din mai multe puncte 
de vedere, dar după ce se născu bebelusul, Dorothy fu 
de acord că puteau pleca în Bengal împreună cu toată 
familia dacă venea și sora ei ca să o ajute. Și asta s-a 
întâmplat în 1793. Au călătorit pe aceeași corabie cu John 
Thomas. 

KA 

— Uite-l pe tata! exclamă cel mai mare din băieții lui 
Carey, când îl văzu pe William pe puntea corabiei într-o zi. 
Nu și-a pus peruca! 

— l-o fi suflat-o vântul? întrebă unul din ceilalți băieți. 
O să-i îngheţe capul! 

Cei trei băieți s-au pus pe râs atât de tare, că mama 
lor, care îl hrănea pe bebeluș, veni să vadă şi ea cine făcea 
gălăgia. Rămase cu gura căscată când îşi văzu soțul! 

William trase adânc aer în piept. 

— Ştiu că am purtat perucă de când mi-a căzut părul 
acum câțiva ani, dar e aşa de lipicioasă și de supărătoare, 
că m-am hotărât să nu o mai port. 

— Era şi urâtă, spuse unul din băieți. 

Tatăl lui încuviință. 

— Asa era. 

— O putem lua să ne jucăm cu ea? întrebară doi dintre 
băieți deodată. 

William dădu din capul lui aproape chel. 

— Mă tem că nu. Am aruncat-o în mare. 

Cei trei băieți alergară la capătul punţii să se uite după 
ea, dar se scufundase fără urmă. 

Drumul până în India dură săptămâni întregi, dar veni 
şi ziua cea mare când au zărit pământul indian pentru 
prima dată. 

— Priviti! arătă William în depărtare. E noua noastră 
casă. Aceea e India. 

Băieții stăteau pe punte alături de tatăl lor, în timp ce 
se apropiau tot mai mult de uscat. 

— Unde vom debarca? întrebă unul din fiii lui William. 

— Vasul merge la Calcutta, îi explică tatăl. Dar noi vom 
coborî înainte de asta si vom lua o corabie mai mică spre 
Calcutta. 

— Dar de ce nu putem merge cu acesta? întrebă unul 
din copii. 

— Pentru că acum misionarii nu sunt foarte bine primiți 
în India. Dacă suntem văzuți coborând de pe vas am putea 
fi trimiși înapoi acasă fără discutie! 

Aşa au ajuns ei să se cațere în jos de pe vas când au 
ajuns la gura de vărsare a râului Hooghli în mare. 

După câteva luni petrecute în India, familia Carey s-a 
mutat mai în interiorul țării, la Mudnabatty, unde William a 
mers la lucru si, din nou, au călătorit cu o corabie mică. 

— Ce-i asta? 

— Ce sunt aceștia? 

— Uită-te la asta! 

— Uau! 

— Ce urât miroase râul acesta! 

— Uite un sat! 

— Copiii acestia nu au nici haine pe ei! 

— E ATÂT DE cald! 

Băieții cu greu se puteau opri să nu vorbească în călă- 
toria lor, deși doi dintre ei s-au și îmbolnăvit destul de grav. 

— De ce se îngustează râul? întrebă unul din ei, după ce 
au parcurs o bună bucată de drum. 

William trase copilul pe genunchi. 

— Asta se întâmplă pentru că ne aflăm în junglă 
de acum. 

— Sunt si trigri pe aici? 

— Da, mărturisi William. Sunt si tigri. 

Dorothy îl privi pe sotul ei. Ochii ei păreau că întreabă 
oare pentru ce îi adusese pe toți într-un loc atât de periculos. 
Și era de-a dreptul contrariată când au ajuns și au desco- 
perit că locuinta în care trebuiau să stea ei fusese deja 
ocupată! Din fericire, englezul care locuia acolo i-a invitat 
și pe ei să rămână. De fapt, el si sora lui Dorothy s-au 
îndrăgostit si, în cele din urmă, s-au căsătorit. 

— Nu a fost Domnul bun cu noi? a spus William odată, 
după ce trecuse ceva timp de când locuiau în Mudnabatty. 
Am o slujbă stabilă la plantatia de indigo și asta ne ajunge 
pentru îmbrăcăminte și pentru mâncare. Îmi mai rămâne 
timp si pentru a învăța limba, suficient cât să fiu în stare 
să le predic oamenilor cât de curând. 

Dorothy zâmbi. 

— Şi când mă gândesc că înainte să plecăm din Anglia 
habar nu aveam ce este indigoul. Acum știu că vopseaua 
acestei plante este cea care face hainele atât de frumos 
purpuriu-albăstrii — indigo, de fapt! 

— Nici nu am auzit de cuvântul acesta până ce am ajuns 
aici, admise și Carey. 

i 

William era atât de priceput la limbi, încât în numai 
câteva luni, el învățase limba bengaleză, scrisese o gramatică 
a limbii bengaleze și, pe deasupra, tradusese pasaje din 
Biblie în acea limbă! Și în fiecare duminică mergea să 
predice în satele din jur. 

% 

În următoarea perioadă, s-au întâmplat mai multe 
lucruri. Au venit și alți misionari din Anglia ca să ajute la 
lucru şi erau bine-veniţi acolo, mai ales că sărmana Dorothy 
s-a îmbolnăvit și s-a închis mult în sinea ei. 

În anul 1800, s-au mutat cu toții în Serampore, unde mi- 
sionarii erau bine primiti. Au instalat o presă de tipar pentru 
a tipări Biblii și alte materiale creștine în limba bengaleză. 

Misionarii locuiau toți împreună într-o casă mare, dar 
aveau cu toții camerele lor. 

— Avem nevoie de niște reguli în casă, spuse Carey pe 
când s-au instalat cu toții. Are cineva vreo sugestie? 

— Eu cred că ar trebui să ne permitem unii altora 
puțină intimitate, spuse cineva. 

— Da, au fost de acord şi ceilalți. 

— La urma urmei, sublinie una dintre sotii, putem fi noi 
misionari, dar tot oameni suntem! 

— Am eu o sugestie, spuse unul din noii membri ai 
grupului. Cred că ar trebui să ne întâlnim în fiecare sâmbătă 
şi să ne punem de acord asupra oricărei neînțelegeri pe 
care am avea-o peste săptămână. 

— Ce idee bună! se bucură Carey. Aşa vom putea începe 
duminica fără nicio neînțelegere și fără a purta pică pe 
cineva. 

Şi așa au făcut. 

— Ia te uită! Se auzi un strigăt de bucurie, la numai trei 
luni după ce se mutaseră cu toții la Serampore. 

Toti îsi ridicară privirile. 

— Este prima pagină a Noului Testament care a fost 
tipărită vreodată în limba bengaleză. 

— Slavă Domnului! spuse Carey. 

Aceea a fost o zi fericită şi, de asemenea, una care a 
intrat în istorie. Existau totusi două probleme. Cum aveau să 
plătească materialele pentru tipar? Şi cum vor distribui 
materialele tipărite? 

— Hai să punem un anunt în ziarul din Calcutta, sugeră 
Carey, și să îi rugăm pe cei care vor Biblii în bengaleză să 
plătească în avans. 

Atât de multi oameni au răspuns anunţului, încât banii 
adunați le ajungeau pentru a tipări în continuare. 

— Au! Ah! Auci! 

Strigătele veneau din afara casei de misiune din 
Serampore. Carey şi Thomas s-au repezit afară și l-au găsit 
pe Krishna Pal, un tâmplar bengalez, urlând de durere. 

— Are umărul dislocat, spuse Thomas. Trebuie să i-l 
punem la loc. 

Cum nu aveau anestezice, Krishna Pal a fost legat de un 
copac și astfel i-au pus umărul la loc. 

Țipetele bengalezului se schimbară. 

— Sunt un mare păcătos! striga el. Krishna Pal e un 
mare păcătos! 

Thomas si William au crezut că poate el nu știe ce spune. 
Dar Krishna Pal ştia foarte bine și astfel el fu primul 
bengalez care deveni creștin la Serampore. Krishna Pal a 
fost botezat, împreună cu cel mai mare dintre fiii lui Carey. 
Amândoi - un băiat alb englez și un bărbat bengalez — au 
fost botezați împreună în râu. 

sg 

Dacă în Anglia, William Carey a fost învățător la școală, 
același lucru a făcut şi în Serampore. O parte dintre 
misionarii de acolo au murit, dar cei care au rămas au 
înființat o școală. Nimeni nu știe ce a folosit Carey ca să îi 
învete pe copiii bengalezi lectia despre globul pământesc, 
dar probabil că a avut o altă minge de fotbal din piele! 

Cultură generală: India 

În anul 1498, corăbiile căpitanului Vasco da 
Gama au ajuns în sudul Indiei și astfel a 
început influența europeană în India. 

Negustorii englezi știau că bunurile 
Indiei - mai ales bumbacul, leacurile si 
coloranţii (de exemplu indigoul) erau 
foarte scumpe în Europa. 

În anul 1600, a fost înființată Com- 
pania Indiei de Est pentru organizarea 
negustoriei. Până în [757, ajunsese deja să 
conducă cea mai bogată parte a Indiei și 
aproape întreaga negustorie din India. 


Idee principală: William a răspuns che- 
mării lui Dumnezeu, chiar și când asta l-a 
dus pe el împreună cu familia până în 
celălalt capăt al lumii într-o tară întesată 
de primejdii şi unde creștinii nu erau bine 
primiti. 

Învață de la devotamentul plin de 
pasiune pentru Isus, chiar şi când acesta 
aduce dificultăți în viață. Roagă-te ca să ai 
şi tu aceeași dedicare pentru Dumnezeu, 
orice s-ar întâmpla în viața ta. 


Gândeşte: Aminteste-ti că încă mai sunt 
tări în care misionarii creștini nu sunt bine 
primiti. Roagă-te pentru cadrele medicale 

creştine şi pentru lucrătorii în ajutorare 
din aceste țări. Roagă-te ca Dumnezeu 
să le ofere oportunități de a împărtăși 
despre Isus cu oamenii pe care îi întâlnesc 
fără teama că vor fi răniți sau duși 
la închisoare. 


Rugăciune: Doamne Isuse, Îți mulțumesc 
că trimiti misionari în toată lumea. Ține-i 
în siguranță în timp ce lucrează pentru 
Tine. 

Ajută-mă să fiu dedicat în întregime 
pentru Ține, chiar dacă asta aduce şi 
greutăţi uneori. Îţi mulțumesc că ești 
întotdeauna cu mine, indiferent de ce s-ar 
întâmpla. Amin. 


David Livingstone 


Supraveghetorul îl împinse pe David prin tăcănitul maşină- 
riilor, conducându-l spre John Purdie, un lucrător la filateria 
de bumbac. Când au ajuns la acesta, băiatul rămase între cei 
doi bărbați, uitându-se la feţele lor în timp ce își vorbeau 
unul altuia. Nu putea auzi o vorbă din cauza zgomotului făcut 
de mașini şi se mira cum de ei se puteau auzi. Apoi se 
lumină: nici ei nu se auzeau, de fapt, ci îsi citeau de pe buze. 
Dând din cap spre David, supraveghetorul plecă, verificând 
muncitorii de-a lungul șirului de maşini pe lângă care trecea. 
John Purdie se aplecă până la înălțimea băiatului - nu era 
prea înalt pentru cei zece ani pe care îi avea — şi îi strigă 
în ureche. 

— Fă ce fac eu, și ai face bine să te misti repede. Şi fii 
atent să nu îți prinzi mâinile sau părul la mașină! ţipă el. 

David Livingstone încwviință. Văzuse destui oameni în satul 
din Blantyre, unde locuia el, cărora le lipseau câteva degete 
la mâini sau care aveau pe creștet petice de chelie de unde 
le fuseseră smulse firele de păr din rădăcină. 

— Mi-a spus asta şi tatăl meu! tipă el ca răspuns. 

John Purdie arăta nedumerit. 

— Mi-a spus tata! strigă flăcăul, dar vocea lui slabă se 
pierdu în zgomotul fabricii. 

Purdie ridică din umeri și se apucă de treabă. 

Prima slujbă a lui David a fost să adune praful de 
bumbac de sub mașinării. Ţârându-se pe podea cu capul 
aplecat, el apuca grămezi întregi de mizerie vârând-o într-un 
sac ce părea că nu mai are fund. Nu conta cât de mult 
îndesa în el, întotdeauna părea că mai are loc. 

— Hapciul Hapciul Praful îi intră în nas, iar când strănutul 
îl făcu să deschidă gura, mizeria îl intră și în gură, ceea ce îl făcu 
apoi să tușească. Tusea îl făcu să îl lăcrimeze ochii, dar când 
şi-i frecă, firele minuscule de praf i-au intrat în ochi. Într-un 
final, sacul se umplu și el se târî afară de sub mașină, ghidat 
de bocancii de culoare gri deschis ai lui Purdie. Puțin nedumerit 
de culoarea lor, David se uită la el însuși și descoperi că, de fapt, 
și el era de aceeași culoare gri din cap până în picioare. 

% 

John Purdie îşi coborî privirea spre băiat și încruntă 
sprâncenele, dar nu de supărare. Avea si el copii si stia prin 
ce trecea băiatul de la picioarele sale. Scoțând o batistă 
din buzunar, o împături în triunghi și apoi i-o legă lui David 
pe față ca să îi oprească tusea provocată de praf. „Se va 
obisnui cu asta, gândi Purdie, toți se obisnuiesc.” 

Luându-l pe David pe după umeri, Purdie îi arătă firele 
de bumbac la războiul de țesut, explicându-i cum ține firele 
să fie întinse, ridicând alternativ firele în sus și în jos prin 
actiunea mașinii. Apoi îi arătă suveica, cea care trecea în 

fată când un set de fire erau ridicate si înapoi când celelalte 
fire se ridicau. David se uita, hipnotizat de atâtea miscări 
în sus și în jos, înapoi și înainte ale uriasei mașinării. 

Pe neașteptate, Purdie sări si David văzu imediat ce se 
întâmplase. Se rupsese un fir. Cât ai clipi din ochi, Purdie 
era deja sub mașină ca să prindă firul desfăcut şi apoi, 
apucând celălalt capăt al firului, le legă din nou laolaltă și 
continuă lucrul. Un semn făcut din cap de Purdie îi dădu de 
înțeles lui David că aceasta era ceea ce trebuia să facă el. 
Toată săptămâna, David lucră din greu cu John Purdie, iar 
la sfârsitul săptămânii, învățase deja cum să observe firele 
rupte nu doar holbându-se tot timpul la mașină, ci fiind atent 
la mișcarea bruscă a vreunui capăt rupt. 

— Ai făcut o treabă bună, spuse domnul Livingstone, 
bătându-l prieteneşte pe umăr pe fiul său în acea sâmbătă 
seara. Sunt mândru de tine. 

David zâmbi. 

— Şi eu sunt mândră de tine, adăugă și mama lui. Doar 
că îmi pare rău că trebuie să muncești pentru a ajuta la 
hrănirea fraților si a surorilor tale mai mici. Dar vei avea 
întotdeauna ceva și pentru tine, adăugă ea, apăsând în mâna 
băiatului câteva monede din prima lui plată. 

David se uită la acei bani. 

— Stiu ce vreau să cumpăr cu ei, spuse el. 

Si ceea ce cumpără el cu primii bani a fost o carte de 
gramatică latină! Si aceea deveni o carte bine cunoscută în 
fabrică, pentru că flăcăul o ținea rezemată de războiul de 
tesut în asa fel încât să poată arunca câte o privire în ea şi 
astfel învăța latină în timp ce muncea! 

Dar cartea care îi plăcea cel mai mult lui David era 
Biblia. În fiecare seară, tatăl lui citea Biblia împreună cu 
toată familia și mare parte din ziua de duminică o petreceau 
la biserică sau citind Cuvântul Domnului. Si aceasta i se 
potrivea de minune băiatului, pentru că el credea în Domnul 
Isus şi dorea să cunoască tot mai mult și mai mult 
despre El. 

Biserica a fost locul unde a auzit de China și de cât de 
greu le era oamenilor acolo. Nu numai că era o mare lipsă 
de doctori în China, dar și cei mai mulți oameni de acolo nu 
știau de Domnul. David s-a hotărât să meargă în China ca 
medic misionar — nu prea uşor pentru un sărman băiat care 
muncea la fabrica de bumbac. 

% 

Ziua, David învăța la fabrică, iar noaptea - tot scoală. 
Apoi a mers la facultate doi ani să învețe medicina. Dar, 
când a aplicat să meargă în China, a fost trimis în schimb 
în Africa, pentru că în China era război. 

K4 

În anul 1840, David făcu o călătorie cu vaporul de la 
Londra până în Africa de Sud trecând prin America de Sud, 
călătorie care dură mai multe săptămâni. Dumnezeu avea o 
surpriză pregătită pentru David. Când a ajuns acolo, a mers 
să lucreze cu Robert Moffat, un alt misionar. Mary, fiica lui 
Moffat, și David Livingstone s-au îndrăgostit și, până la 
urmă, s-au căsătorit. 

% 

— De ce aleargă băiatul acesta atât de repede? întrebă 

Mary într-o zi. 

David, care trata un pacient, își ridică privirea si văzu un 
copil alergând din răsputeri către misiune. Chiar și de la 
acea distantă, îi observă expresia îngrozită. 

— ÎI urmărește cineva! Termină tu asta, spuse el repede, 
făcând un semn cu capul către omul bolnav. 

Livingstone alergă, intenționând să ajungă între copil și 
omul care îl fugărea. Flăcăul fugi înainte până ce ajunse în 
siguranță la Mary. Bărbatul încetini, își dădu seama cum stă 
treaba și se furisă în tufișuri. Dar David nu avea de gând 
să lase lucrurile așa. 

— Ce se întâmplă? îi ceru el un răspuns, când îl încolți. 

— Băiatul ... a fugit, trânti africanul ce nu mai avea 
suflare. 

David era convins că era vorba de ceva dubios. 

— E băiatul meu, spuse bărbatul. A încercat să fugă. 

Dar Livingstone recunoștea o minciună atunci când auzea 
una. Oricum, băiatul nu era negru ca și acel bărbat; era 
maroniu, făcea parte din poporul san [niste oameni care se 
ocupau cu vânatul si de obicei erau nomazi, n.tr.]. 

— Asteaptă aici! porunci el. 

Africanul, speriat de asprul scoțian, se aseză și aşteptă. 

— Acest băietaș a fost vândut ca sclav! anunță Mary, 
când au ajuns la ea. Părinţii lui sunt săraci şi acest derbedeu 
pe care tocmai l-ai prins l-a cumpărat pe o nimica toată si 
vrea să îl vândă pentru oricât de mult ar putea scoate. 
Viitorul copilului ar fi distrus dacă s-ar întâmpla așa. Ar fi 
pus la muncă până la ultima lui suflare! 

— E adevărat? îl întrebă Livingstone pe copilul 
înspăimântat. 

Si începu să turuie întreaga poveste, așa cum i-o spuse 
mai înainte şi lui Mary. Deodată, gândul lui David nu mai 
era în Africa, ci zbură înapoi în Scoţia, la fabrica de bumbac 
din Blantyre. Îsi aduse aminte cum se simtea el fiind un copil 
ce muncea de-i săreau capacele, îşi aduse aminte de praful 
care îl făcea să tușească, de gâtul său uscat și crăpat și de 
ochii înroșiți ce-i curgeau. Și făcu un jurământ de a face tot 
ce îi stă în putință pentru a-i ajuta pe copiii sclavi din Africa. 
El, cel puțin, avusese părinți iubitori; acest sărman copil de 
la picioarele sale fusese vândut unui golan. 

Deodată, Livingstone își aminti de bărbatul din tufișuri. 
Se repezi într-acolo ... dar locul era gol. 

Cu o energie remarcabilă, Livingstone se avântă într-o 
muncă foarte variată. Se împrietenea cu africanii pe care îi 
întâlnea și se străduia să îi înțeleagă. Pasiunea sa pentru 
vestea bună despre Isus însemna că încă a rămas un elev 
silitor al Bibliei și nu scăpa nicio ocazie de a le predica 
oamenilor. Dar lui nu îi păsa doar de sufletele lor, ci îsi 
folosea cunoștințele de medicină pentru a se îngriji și de 
trupurile lor bolnave și rănite. Și, ca și cum asta nu era 
suficient, el porni să exploreze Africa fără ajutorul avioanelor 
și al elicopterelor, al bărcilor electrice pentru râuri și al 
ATV-urilor. 

Lui David și lui Mary le plăceau mult tinerii, iar 
Dumnezeu, în bunătatea Lui, le-a dăruit copii. Cât de trist 
s-a simțit el când mica lui familie a trebuit să plece acasă, 
în Marea Britanie, departe de bolile și de problemele 
din Africa! 

— Va trece multă vreme până ce te voi revedea, îi scrise 
el lui Agnes, fiica lui, căreia îi spunea adesea Nannie, și îmi 
pare foarte rău. Acum nu o mai am pe Nannie a mea. Te-am 
redat lui Isus, Prietenul tău, Tatăl tău care este în ceruri. El 
este mai sus decât tine, dar e întotdeauna lângă tine atunci 
când Îi cerem anumite lucruri - adică prin rugăciune, 
iar dacă faci sau spui un lucru rău, roagă-L să te ierte 
și să te binecuvânteze și să te facă un copil al Lui. Iubeste-L 
mult pe Isus, pentru că El te iubește și a venit și a murit 
pentru tine. 

A 

În comparație cu Scoţia, Africa e un continent foarte 
mare, dar David Livingstone a pornit să o exploreze, dintr-un 
capăt în altul, de la o margine la alta. 

— În afară de zona din jurul coastei, Africa e formată 
numai din desert, i-au spus prietenii lui. 

— Nu se poate, stărui el. Uitaţi-vă la râurile care se 
varsă în mare. Nu cred că ati văzut vreodată râuri în desert! 

Prietenii lui au scuturat din cap. 

— Dar de ce vrei totuși să mergi? 

— Acolo se află oameni care nu au auzit niciodată de 
Isus, le-a explicat David. Sunt chiar triburi care nu au fost 
descoperite până acum. E un întreg continent de explorat. 

— Nimic nu îl poate opri, au concluzionat ei, pentru că 
prietenii lui stiau că exploratul era una din pasiunile lui. 

Călătoriile lui păreau interminabile pentru că el călătorea 
fie într-o cotigă trasă de boi, fie mergea pe jos. Au fost și 
perioade lungi în care nimeni nu știa pe unde se afla. În 
zilele acelea nu existau telefoane mobile! 

În anul 1867, David porni din nou într-o călătorie prin 
Africa, explorând, desenând hărți si fiind doctor și misionar 
în același timp. Scopul lui era să ajungă într-un loc 
numit Ujiji. 

— Ce-i asta? îi întrebă el pe băștinașii care călătoreau 
împreună cu el să care bagajele. Erau cunoscuți ca hamali. 

Ei şi-au întors privirea în altă parte. Nu voiau să vadă. 
Livingstone merse să vadă și găsi două cadavre. Și își dădu 
seama după urmele de la încheieturile mâinilor că fuseseră 
sclavi care au murit în drum spre corăbiile cu sclavi. 

„Trebuie să fac Africa mai accesibilă, îsi spuse el. 
Trebuie. Trebuie! E singura cale de a opri această negustorie 
oribilă cu oameni.” 

Prin soarele arzător si prin ploaie torențială, ei călă- 
toreau, mereu înainte. Le-a luat un an de zile până să ajungă 
în Africa Centrală. 

— Aş vrea să ne abatem putin, le spuse David 
Livingstone oamenilor lui, după ce îşi consultase busola. 

Ei își scuturară cu furie capetele negre. 

— Nu! au spus câțiva dintre hamali. Nu vom mai ajunge 
niciodată acasă dacă nu mergi direct spre Ujiji. Dacă te 
abati de la drum, noi plecăm acasă. 

Misionarul era descumpănit. Ce. să facă? 

— Câţi dintre voi vreți să rămâneti cu mine? întrebă el. 

Doar cinci bărbaţi au fost de acord să meargă mai 
departe cu el, într-o călătorie ce îi duse să fie acoperiti cu 
lipitori în timp ce traversau râuri cu apa până la brâu, 
zgâriați de spini săcâitori, muscati până la exasperare de 
tânțari, să scape de crocodili și adesea cu viața în pericol. 

Dar au continuat să meargă, pentru un timp chiar cărându-l 
pe sus pe Livingstone care a fost bolnav timp de câteva 
săptămâni. Si problemele lor nu s-au sfârsit când au ajuns 
la Ujiji. Proviziile pe care sperau să le găsească acolo 
fuseseră furate. 

i 

Călătoriile de explorare ale lui David Livingstone erau pe 
atunci destul de cunoscute și oamenii din Marea Britanie, 
Canada, America şi de mai departe au început să creadă că 
murise în mijlocul Africii. Trecură doi ani până când cei de 
acasă primiseră vesti de la el. 

— Cred că ar trebui să scriem un articol despre 
Livingstone, le propuse redactorul ziarului New York Herald 
colegilor săi. 

— Probabil că e deja mort, comentă unul din ei. 

Redactorul încvviință. 

— Viu sau mort, asta nu are importanță. Ce contează e 
că vom descoperi şi vom publica povestea lui. Ai vrea să te 
ocupi tu de partea de cercetare? îi spuse unui bărbat numit 
Stanley. 

Si asa s-a făcut că un american ajunse pe tărâmurile 
Africii în căutarea unui scoțian. Și când îl găsi, Stanley 
întinse mâna să îl salute, spunând: 

— Doctorul Livingstone, presupun. 

Cu greu ar fi putut fi altcineva! 

Cultură generală: Bumbacul 
Un câmp de bumbac pregătit pentru a fi 
cules este plin de niște ghemotoace albe. 
Acestea conțin niște fibre foarte fine și 
albe care sunt chiar niște firișoare 
moi crescând din învelișul unor seminte 
numeroase si mărunte. Fibrele trebuie 
îndepărtate de semințe, înainte de a putea 
fi răsucite în fire sau ate lungi. Acest 
proces de separare era făcut manual. 
Apoi, în anul 1793, Eli Whitney a 
inventat mașina de egrenat care putea fi 
folosită de către o singură persoană și 
astfel separa tot atât bumbac cât puteau 
separa manual 50-60 de persoane. 


Idee principală: David Livingstone a văzut 
continentul Africii ca pe un tinut plin de 
oameni care au nevoie de Isus si ca pe 
nişte tărâmuri întinse ce trebuiau explo- 
rate. Nu i-a fost frică să răspundă 
provocării! 

Poţi învăța de la curajul lui David și 
de la spiritul lui de aventură. Ține minte 
că Dumnezeu e si cu tine, așa că nu te 
teme să accepti o sarcină provocatoare 
pentru El. 

Gândeşte: Consultând un atlas, compară 
dimensiunea tării de baștină a lui David, 
Scoţia, cu imensitatea Africii. 

Nu-i așa că e minunat cum Dumnezeu 
a folosit un băietas dintr-un orăsel din 
Scoția ca să exploreze un continent de 
mărimea Africii? Expediţiile lui David au 
adus, de asemenea, un mesaj de speranță 
oamenilor care nu auziseră niciodată 
despre Isus. 

Roagă-l pe Dumnezeu să te folo- 
sească și pe tine, indiferent de locul unde 
te va duce! 


Rugăciune: Doamne Isuse, Îţi mulțumesc 
pentru bărbaţii și femeile care au 
acceptat mari provocări pentru Ține. 

Ajută-mă să caut la Ține puterea si 
curajul de a face fată provocărilor cu care 
mă confrunt în viată. Amin. 

Nicky se ascunse după scara din spate a casei sale din 
Puerto Rico. În niciun caz nu dorea să-i vadă pe oamenii 
care veneau. Erau oamenii cu serpi! 

— Le va spune tatăl tău să danseze cu serpi si astăzi? 
întrebă prietenul lui. Aş vrea să văd șerpii dansând. 

Întiorându-se când răspunse, Nicky spuse: 

— Mergi tu să te uiti. Eu o sterg de aici când aud ușa 
închizându-se în urma lor. Tata mă va bate dacă mă prinde 
uitându-mă pe fereastră. 

— Pe mine nu ar îndrăzni să mă bată, spuse celălalt 
băiat umțlându-se în pene. Tatăl meu reprezintă legea aici. 

Nicky chicoti. 

— Şi ce este omul legii în comparație cu vraciul! Îți spun 
eu, aş prefera mai bine să fiu în locul tău. Crezi că e chiar 
aşa amuzant ca toată lumea să spună despre casa ta că e 
casa vraciului? 

Usa se închise. Luându-şi picioarele la spinare, începu să 
alerge, oprindu-se doar o dată să strige: 

—  Încearcă-ți norocul! Încearcă să trăieşti acolo! Să 
vezi atunci dacă îti place! 


8l 

Avea doar zece ani, dar Nicky Cruz credea că știe câteva 
lucruri îngrozitoare. Era sigur că mama lui îl ura. Din ce 
alt motiv i-ar spune copilul diavolului? Stia că îşi urăște 
tatăl. Si ura pe oricine altcineva din jurul lui care făcea pe 
setul cu el. 

— Cruz Bătăușul! strigau copiii după el, de la o distanță 
sigură, și aveau dreptate. 

— Fie vei fi ucis, fie vei ajunge un ucigaș, i s-a spus de 
mai multe ori. 

Si când Nicky a făcut rost de o pușcă pentru împușcat 
păsări, nimeni nu se mai apropia de el. Nimeni nu se simtea 
în siguranță când era el prin preajmă. Fiind supărat pe toată 
lumea, abia aștepta să părăsească oraşul Puerto Rico; abia 
aștepta să ajungă la New York, marele oraș. Sase din fratii 
lui mai mari erau deja acolo, iar el dorea cu disperare să îi 
vină și lui rândul. 

Până la urmă, veni și ziua cea mare. La vârsta de 
cincisprezece ani, întoarse spatele familiei și se sui 
într-un avion spre SUA, sperând că nu se va mai întoarce 
niciodată. 

„Tata mi-a spus să îl sun pe Frank când voi ajunge acolo, 
își spuse el. Pentru nimic în lume! I-am avut destul pe cei din 
familie ca să facă ce vor cu mine. De-acum îmi croiesc 
singur drumul. Nimeni nu mă mai duce pe mine de nas!” 

„E aşa un ger aici! îşi dădu seama Nicky, pe când umbla 
pe străzile orașului în noaptea aceea. Dar arată promițător.” 
Își trase o zdreanță dintr-un coș de gunoi. Era o haină veche 

de secole, fără nasturi, dar băiatului înghețat de frig îi păru 
o pătură. „Si una pe deasupra!” se amuză el. 

Dar nu mai râdea deloc o zi sau două mai târziu, când 
stătea ghemuit pe un prag. 

— Ce-i asta? 

El sări, ștergându-și lacrimile fierbinți de pe față. 

Un câine păduchios se cuibări lângă el şi începu să îi lingă 
mâna. Băiatul îsi puse mâinile în jurul câinelui şi plânse ... 
până ce băgă de seamă bocancii politistului din fata lui. 

În mai putin de o oră, se afla deja în apartamentul lui 
Frank ascultând o predică. Dar Nicky ştia în inima lui că 
sugestia fratelui său nu i se potrivea. Se săturase până 
peste cap de școală când era în Puerto Rico. Şi, înainte de 
a se încheia două luni, școala din New York la care îl 
trimisese fratele lui se sătură până peste cap de el ... și de 
pumnalul lui. 

— Ia dă-i încoace! comandă Nicky. 

Băiatul ezita. 

— Acum! Vocea suna amenintător. 

Se auzi un clic și pumnalul se deschise înaintea fetei 
băiatului. 

Aruncându-si banii si mâncarea ce o avea, băiatul se 
împiedică, apoi pe jumătate alergând, pe jumătate târân- 
du-se, se îndepărtă de nebunul adolescent cu pumnal. 

Nicky ridică portofelul, apucă un măr si se îndepărtă. 

— Nu-i nimic, spuse el cu voce tare, pot să fur tot 
ce vreau şi dacă cineva spune „nu” - îsi pipăi cuțitul - 
îl oblig. 

Ceea ce nu stia Nicky Cruz era că cineva îl urmărea, și 
nu era poliția. Cei din Mau Mau, una din cele mai violente 
bande din New York, erau cu ochii pe el. El era exact genul 
de om pe care îl căutau ei. 

Nicky avea șaisprezece ani când a tinut pentru prima 
dată un revolver în mână - și îi plăcea sentimentul. 

— Esti de-al nostru, îi spuse şeful bandei. Cu sigu- 
ranță te putem folosi. De-acum ești un Mau Mau și nu 
se pune problema să fii dat afară. Esti unul dintre noi - 
pe bune. 

Armele sunt doar niște metale reci până când cineva 
trage cu ele. Prima dată când Nicky a tras cu arma lui, și 
a tras în repetate rânduri, a fost asupra unui băiețaș dintr- 
o altă bandă. După acea luptă a devenit cel mai popular din 
banda Mau Mau, iar el se simțea grozav. 

A durat doar sase luni până ce Nicky Cruz a devenit 
şeful bandei Mau Mau, atât de violent era. Pe atunci, politia 
îl cunoștea bine. 

— Eu nu am făcut nimic și nu știu nimic despre asta, 
mintea el cu privire la tâlhării, la lupte între bande, la 
atacuri, la traficul de droguri, chiar și referitor la crime. 

Poliția știa că e vinovat. Nicky știa că e vinovat. Dar 
niciodată nu puteau să îl acuze. Cu toate că Nicky era un 
om popular cu banda lui, nu era întotdeauna fericit, în 
special noaptea când avea cosmaruri. În următorii doi ani 
de zile îi era teamă să meargă la culcare. Nicky Cruz, 
bătăușul de care le era frică tuturor, se temea să meargă 
la culcare. 


i 

Era în vara anului 1958 și era o vreme toridă. Nicky si 
alți câțiva membri ai bandei stăteau la colțul străzii în timp 
ce o mulțime de tineri treceau în fugă. 

— Veniţi la circ? strigă cineva. 

Nicky îsi ridică privirea. 

— Ce se întâmplă? 

— E circ la şcoală, răspunse vocea de la distanță. 

— Mergem, anunță Nicky, iar când Nicky anunța ceva, 
toată lumea sărea să îndeplinească acel lucru. 

Afară, lângă școală, un trâmbitas cânta aceeași melodie 
întruna. Alături de el se afla un om slab și jalnic la înfătisare. 
Nicky nu își putea crede ochilor. Trâmbitașul se opri și 
slăbănogul se urcă pe un scăunel și deschise o carte. 

— Strigați! comandă Nicky, și toți cei din Mau Mau au 
început să strige cu putere și fără oprire. 

Omul arăta speriat. Stătea cu capul plecat. 

Acest lucru nu făcea parte din spectacolul lui Nicky. 
Deodată, omul nu mai era singurul care era speriat; şi 
Nicky era. 

Când multimea simti atmosfera, se făcu o tăcere 
tensionată. Bărbatul îsi deschise cartea si citi cu voce tare: 
„Fiindcă atât de mult a iubit Dumnezeu lumea, că a dat pe 
singurul Lui Fiu, pentru ca oricine crede în El să nu piară, ci 
să aibă viata veșnică.” Apoi continuă să vorbească mulțimii 
de bandiți. 

— Dacă sunteți atât de mari şi de duri, nu v-ar fi teamă 
să veniti aici sus și să dați mâna cu un predicator slăbănog, 
nu-i așa? încheie acesta. 

Unii dintre ascultători au urcat, au dat mâna și apoi au 
căzut în genunchi chiar acolo, în stradă! 

— Aceştia te fac de râs, Nicky! strigă cineva. 

Reputația lui de stradă era amenințată. Nicky, împreună 
cu prietenul lui cel mai bun merseră până în fata multimii, 
dar, când ajunse la predicator, tânărul portorican nu îi întinse 
mâna - îl amenință că îl va ucide. 

— Isus te iubește, spuse predicatorul, Isus te iubește. 

Ziua următoare, David Wilkerson, predicatorul, îl găsi 
pe Nicky. 

— Am venit să-ți spun doar că Isus te iubește. Te 
iubește cu adevărat. 

Nicky Cruz îl putea lăsa lat cu un singur pumn, și 
amândoi știau asta. 

— Într-o bună zi te vei opri din goana ta, spuse 
Wilkerson, și vei alerga la Isus. 

Și aşa a fost. Nicky s-a oprit din goana sa si a venit la 
Isus. Dar ce este și mai minunat e că Isus dorea ca Nicky 
să vină la El. Isus îl iubea pe Nicky Cruz, chiar dacă acesta 
făcuse lucruri atât de urâte, că nici nu se poate vorbi despre 
ele. Isus voia să îl ierte. 

s 

„Nu voi mai avea nevoie de asta, se gândi Nicky, în timp 
ce îşi îndesa jacheta Mau Mau într-o geantă. De acum, 
lucrurile vor sta altfel.” 

Banda aștepta, aștepta să vadă ce se va întâmpla. 
Fuseseră cu toții prezenți când Nicky a afirmat în public că 
Îl va urma pe Isus. 

— Bine, spuse setul bandei Mau Mau, voi toți vă luați 
armele, pumnalele și cartușele și ne întâlnim în parcul 
Washington. 

Membrii bandei se relaxară. Totul era ca de obicei. 

— Yom merge până la secția de poliție si le vom preda 
pe toate. 

Ei se uitară unii la alții, apoi la Nicky. Dar privirea lui era 
ca oţelul rece. Au făcut exact cum li se spusese, spre 
uimirea polițiștilor care credeau că e vorba de vreun tertip! 

— Aş vrea să mergi la Scoala Biblică, îi spuse David 
Wilkerson noului creștin, după ceva vreme. Asta te va scoate 
din New York, iar Dumnezeu are planuri cu tine la Scoala 
Biblică. 

% 

— Școală! Nicky făcea alergie la acest cuvânt! Dar a mers, 
doar pentru a. descoperi că era ca un pește pe uscat. Cunoştea 
foarte puţin limba engleză; fiind din Puerto Rico, era vorbitor 
nativ de spaniolă. Nu ştia să se poarte. Și când i se spunea 
să facă ceva, instinctul lui imediat era să facă exact opusul. 
Încerca să se adapteze. Nicky chiar se străduia cu adevărat, 
dar era foarte greu. Totuşi, Dumnezeu l-a ajutat și cel mai 
mult l-a ajutat prin faptul că a îngăduit ca Nicky să se îndră- 
gostească. Gloria era și ea la Scoala Biblică și au pornit îm- 
preună să afle ce anume dorea Dumnezeu să facă cu vietile lor. 

— Hei, David, rosti Nicky Cruz la telefon, am vesti 
pentru tine. 

David Wilkerson oftă. Era seară unde se afla Nicky, dar 
era miezul nopții la David! 

— Nu poate astepta până dimineața? 

— Nu! Te-am sunat să-ți spun că voi veni să lucrez cu 
tine la vară. 

Asta îl trezi pe David. 

— Asta e grozav! E chiar minunat! 

Şi a fost. Câţiva din vechii prieteni din banda Mau Mau 
l-au recunoscut, deși acum era curat si purta haine diferite. 
Au ascultat ce avea de spus despre Isus și unii dintre ei 
s-au convertit. 

i 

Dacă la începutul verii, Nicky avusese vești pentru David, 
la sfârșitul verii, David avea vești pentru Nicky. 

— Cineva mi-a dat bani ca să te trimit într-o călătorie 
acasă, la Puerto Rico, să îţi vezi familia. 

Nicky înghiti în gol. De când devenise crestin, își dorea 
mult să îsi revadă familia. Nu mai simţea pic de ură pentru 
ei. Călătoria a fost aranjată, iar el porni la drum. Când se 
afla în Puerto Rico, Nicky fu rugat să predice. Și la sfârsitul 
serviciului, când îi rugă pe cei care doreau să devină creștini 
să vină în fată, însăși mama lui merse în față, îngenunche și 
ÎI rugă pe Isus să fie și Mântuitorul ei. 

— Îmi place şcoala și mai mult anul acesta, îi spuse 
Nicky Gloriei, după ce s-a întors de la New YorK si din vizita 
făcută acasă. Acum, când ştiu că Dumnezeu mă poate folosi, 
înțeleg și eu rostul învățatului. 

Din acest motiv, acel an școlar a trecut repede. Dar 
câteva luni mai târziu, când primi o scrisoare de la David 
Wilkerson, nu mai părea la fel. 

— Gloria! ţipă Nicky când o citi. David vrea să merg 
înapoi la New York când voi termina școala, la centrul 

Teen Challenge, ca să lucrez cu bande ṣi cu dependenti de 
droguri și cu betivi, oameni exact așa cum eram eu înainte. 
Dar de data asta voi avea la mine o Biblie în locul armei sau 
al pumnalului. 

Ea îi privea entuziasmul. „Da, se gândi ea, Nicky chiar a 
fost făcut pentru așa ceva. Asta e chiar slujba pentru care 
Dumnezeu l-a pregătit în toti acești ani.” 

% 

Nicky s-a mutat înapoi în New York şi s-a căsătorit cu 
Gloria. Munca lor la Teen Challenge a fost grea. Ei se 
ocupau de cei mai răi dintre toti tinerii. Se întristau foarte 
tare când luptele dintre bande se lăsau cu crime, când copii 
mureau din cauza supradozelor de droguri, când unii se 
sinucideau. Dar aveau şi mari bucurii atunci când unii din 
ei lăsau baltă drogurile, se lăsau de luptele de stradă, 
întorceau spatele vieții de vagabond și ÎI urmau pe Isus. 

Cultură generală: New York 
New Yorkul se află pe coasta atlantică a 
Americii, la gura râului Hudson. Orice 
călător care intră sau iese din portul New 
York vede măreața Statuie a Libertăţii 
pe Insula Libertăţii. Această statuie, 
construită de F. A. Batholdi, a fost dăruită 
Statelor Unite din partea Franței în 
anul 1886. 

O altă caracteristică a orașului New 
York este o imensă colecție de zgârie-nori 
care se înalță peste Manhattan, în inima 


orașului. 


Idee principală: Viața de familie a lui 
Nicky l-a învățat să urască, iar viața 
trăită ca vagabond a transformat acea 
ură în violență. Dragostea era ceva ce 
Nicky nu experimentase niciodată. 

Poţi să înveți din modul în care 
dragostea lui Isus a pătruns dincolo de 
ura din inima lui Nicky și astfel i-a 
transformat întreaga viață. Crede că 
dragostea lui Isus poate să facă acest 
lucru și astăzi! 


Gândește: Poate ai și tu la școală un 
bătăuş - cineva care este răzvrătit si 
nervos și îi rănește pe ceilalți fără să îi 

pese. Gândeste-te la ce impact ar fi dacă 
inima bătăusului ar fi plină de iubire pen- 
tru Dumnezeu în loc de ura față de alții! 

Începe să te rogi pentru acea per- 
soană. Roagă-te ca Dumnezeu să îi 
schimbe pe bătăuși si crede că El poate 
face asta. 


Rugăciune: Doamne Isuse, Îţi mulțumesc 
că ne iubesti atât de mult, încât ai murit 
pentru noi. 

Ajută-mă ca să arăt iubirea Ta nu 
doar față de prietenii mei, ci şi față de 
cei care simt că îmi sunt dusmani. Folo- 
seste-mă să le duc și lor mesajul iubirii 
și al iertării Tale. Amin. 


Adoniram Judson 


Doi purceluși fornăiau pe lângă picioarele băiatului în timp 
ce el goli resturile de mâncare din găletușă în troacă. Apoi 
servitoarea turnă o căldare mult mai mare cu mâncare. 

— Ascultă-i numai! spuse ea râzând, pe când ridica 
copilul afară din murdărie. Mă bucur că tu nu faci zgomot 
la fel ca ei atunci când mănânci! 

Adoniram, băieţelul de trei ani, râse. 

—  Purceluşii vorbesc cu gura plină, zise el. Ei fac: 
„Șlarp-șlarp'. 

— Atunci cocoselul cum face? 

Copilul zâmbi cu gura până la urechi. Îi plăcea cocoșelul. 

— Cuvu-cu-ri-guuvul cântă el. 

— Esti băiețel foarte deștept! spuse servitoarea, în timp 
ce călcau cu grijă prin noroiul din spatele casei și apoi în sus 
pe cărăruia ce ducea până la ușa bucătăriei. 

— Stăpânul Adoniram cunoaște acum toate sunetele 
de animale, îi spuse servitoarea doamnei Judson, mama 
copilului. 

Doamna Judson zâmbi. 

— Si le pronunță pe toate cu accentul tău din Boston. 

— E cel mai bun accent din toată America! spuse copila. 
Si e acelaşi accent pe care îl vor avea toți prietenii lui de 
la scoală. 

— În ceea ce priveste școala, Adoniram, spuse mama |ui, 
hai să mergem împreună până în salon. E ceva ce aș vrea 
să facem. 

% 

Doamna Judson se aṣeză în balansoar, îl trase pe fiul ei 
pe genunchi ṣi deschise Biblia cea mare. 

Copilul era nedumerit. 

— E ora de culcare? întrebă el, ştiind că întotdeauna 
mama sau tatăl lui îi citeau câte o povestire din Biblie înainte 
de culcare. 

Zâmbind, doamna Judson îi explică faptul că ea citea din 
Biblie de mai multe ori și pe parcursul zilei, și înainte 
de culcare. 

— Asta e bine, spuse Adoniram, pentru că nu mi-e somn. 

Apoi îi trecu un gând prin minte. 

— Mamă, de ce tata trebuie să plece așa des? 

— Trebuie să meargă să predice, îl lămuri ea, ca să le 
spună oamenilor despre Domnul Isus. 

Adoniram stia ce înseamnă a predica, pentru că tatăl lui 
era pastor. 

% 

— Ai vrea să-i facem o surpriză tăticului când se va 
întoarce săptămâna viitoare? îl întrebă doamna Judson 
pe băiețel. 

— Ce surpriza? 

Mama lui deschise Biblia. 

— Să vedem dacă te putem învăța să citesti de dragul 
tăticului tău. 

Ea arătă cu degetul un cuvânt. 

— Asta se citește „Isus”, iar cele patru litere sunt: 
I-S-U-S. Poţi să găsești un alt loc unde scrie „Isus“? 

Adoniram căută pe acea pagină. 

— Acolo! strigă el triumfător, și acolo! Și acolo! 

— Foarte bine! spuse mama lui râzând. Deja poti citi un 
cuvânt, și încă unul atât de important! Acum hai să găsim 
încă unul. 

Ea puse degetul pe un cuvânt din pagină. Acest cuvânt se 
citește „Dumnezeu“, și literele sunt: D-U-M-N-E-Z-E-U. 
Unde mai vezi scris același cuvânt pe această pagină? 

Îi luă ceva timp, dar băiețașul găsi cuvântul Dumnezeu. 

— Îmi place jocul, spuse el. 

O săptămână mai târziu, un băiețel foarte entuziasmat 
privea pe fereastră să-l vadă pe tatăl lui. 

— Tăticule! Tăticule! strigă el, când îl văzu venind. Hai să 
vezi surpriza! 

Pastorul Adoniram Judson, obosit de lunga sa călătorie, 
își dădu haina jos, se așeză pe un scaun si îl trase pe fiul 
său pe genunchi. 

— Ai un tată foarte obosit, spuse el, dar tu mă 
compensezi. Eşti aşa plin de energie! 

— Pot să-ți arăt surpriza mea? se rugă copilul. E în salon. 

Adoniram îi spuse tatălui să se așeze la foc. Băiatul se 
așeză pe scăunelul său şi mama îi întinse Biblia deschisă la 
locul anume pregătit. Apoi Adoniram Judson îi citi un întreg 
capitol tatălui său care nu își putea crede urechilor! Citea 

cuvintele foarte încet, dar erau corecte. Numai când termină 
de citit, copilul îşi ridică privirea. 

— De ce plângi, tăticule? întrebă el, mirat de reactia 
tatălui său. 

Pastorul Adoniram Judson îl ridică pe fiul său pe 
genunchi și îl îmbrătisă strâns. 

— Acestea nu sunt lacrimi de tristețe, lămuri el. Acestea 
sunt lacrimi de fericire, cu adevărat de fericire. Cine te-a 
învățat să citesti Biblia? 

Doamna Judson zâmbea larg. 

— Mama m-a învățat, spuse copilul. Ea a spus că voi 
putea învăța să citesc un capitol când ai fost plecat timp de 
o săptămână, și așa am făcut. 

— Şi ai făcut din mine cel mai fericit tătic din Boston. 
Si cel mai uimit. Ce băiat deștept ești! Si ce carte ar putea 
fi mai potrivită decât Biblia? 

— E cartea mea cea mai preferată, spuse copilul, lovind 
cu mâna coperta ei de piele. 

Pe când a mers la Scoala Master Dodge, cândva în jurul 
anului 1786, el citise deja mare parte din Biblie. 

% 

— Haideţi să ne jucăm de-a biserica, le sugeră 
Adoniram frătiorului şi surioarei sale câțiva ani mai târziu, 
pe când erau destul de mari ca să se poată juca împreună. 
Mama lor zâmbi din locul ei de lângă foc. 

Cei doi copii mai mici se așezară jos. Le plăcea jocul 
acesta pentru că asta însemna mult cântat zgomotos. 

Adoniram își deschise Biblia la mijloc și citi: „Strâng 
Cuvântul Tău în inima mea." 

— Mamă, spuse el, de ce ar dori cineva să ascundă 
Cuvântul lui Dumnezeu, chiar si în inima lui? 

Doamna Judson se gândi un moment. 

— Asta nu înseamnă că e îndepărtat si uitat; înseamnă 
că îl iubeşti atât de mult, că îl înveți pe de rost și ti-l 
amintești. Înțelegi? 

Băiatul încvviință, dar încă i se părea un lucru ciudat ca 
să ascunzi o Biblie. 

Ani mai târziu, băietasul căruia îi plăcea să se joace de- 
a predicatorul a devenit un predicator adevărat, si nu în 
America, ci în celălalt capăt al lumii, într-o tară budistă, 
Birmania. El si Ann, soția lui, erau misionari. Dar aveau 
probleme, mari probleme în Orașul de Aur al Birmaniei, 
pentru că birmanezii erau în conflict cu englezii. 

— Situația devine disperată, spuse Adoniram. Rangoon a 
fost cucerit de englezi, iar noi suntem suspectați de a fi spioni. 

— Dar noi nu suntem britanici! insistă Ann. 

— Dar suntem albi, vorbim limba engleză și nu suntem 
budisti. Asta e mai mult decât suficient ca să ne facă 
suspecti. 

Se auziră niște bătăi puternice în ușa casei de misiune. 
Adoniram se ridică să răspundă la uşă, dar se trezi izbit 
direct în față. 

Fața lui Ann păli ca de moarte. Erau fețele-pătate! 

cA 

— Eşti arestat! i-au spus lui Judson, în timp ce îi legau 
coatele împreună la spate. 

Ann se zbătu să ajungă la soțul ei, dar birmanezul crestin 
care locuia împreună cu ei o tinu să nu poată merge la el. 

După ce Judson fu târât afară pe ușă, micul grup din 
casa misiunii rămase încremenit în tăcere. Apoi au năvălit 
întrebările: 

— Unde îl duc? 

— ÎI vor tortura? 

— Feţele-pătate ... sunt cei mai de temut dintre gardieni. 

— Sunt cu toții niște foști criminali. 

— Și încă mai sunt criminali. 

Birmanezul creștin, primul om convertit de către Judson, 
i-a condus pe toţi cei din grupulet în rugăciune. În acea 
seară, Ann, cu ajutorul prietenilor ei, a ars toate hârtiile în 
limba engleză. Dar un morman mare de foi nu a fost ars; a 
fost îngropat în locul de sub casa misiunii. 

i 

— Închisoarea Mortii! rosti Ann cu răsuflarea între- 
tăiată. L-au dus pe Adoniram la Închisoarea Mortii. 

Se înțioră, gândindu-se la atâtea lucruri oribile care 
se petreceau acolo. Îndreptându-și spatele, îi privi pe prie- 
tenii ei. 

— Trebuie să fim tari! spuse ea. Şi trebuie să ducem 
mâncare la Închisoarea Mortii în fiecare zi. Gardienii nu îi 
hrănesc pe prizonieri, aşa că va trebui să o facem noi. 

În fiecare zi, cineva ducea la închisoare orez împachetat 
în frunze, dar, de multe ori, nu îi spuneau lui Ann ce văzuseră 
și auziseră acolo. Prizonierii erau legați și atârnaţi cu capul 
în jos, ajungând pe jos doar cu umerii, toată noaptea. Erau 
bătuți și torturați în moduri îngrozitoare. 

— Du-i asta lui Adoniram, îi spuse Ann prietenului lor 
birmanez într-o zi. Are nevoie de o pernă. 

Îi dădu în mână o pernă dintr-un material maroniu. Nu 
era moale și pufoasă, ci tare și zgrunțuroasă. Iar când primi 
perna cea incontortabilă, inima lui Adoniram se bucură chiar 
și în Închisoarea Mortii. 

i 

La câteva luni după ce Adoniram fu închis, au primit niste 
veşti înfricoșătoare. 

— Nu mai sunt în Închisoarea Morții! spuse birmanezul 
creștin, când ajunse în fata ușii. Au fost mutati. 

Un fior străbătu întreaga încăpere. Fuseseră mutați sau 
fuseseră ... ? 

Ann, care de curând născuse un copil şi era încă foarte 
slăbită, o vizită pe o doamnă foarte importantă care putea 
să îi spună dacă asta era o veste bună sau rea. Vestea nu 
era bună, dar era mai bună decât ar fi putut fi. 

— Toţi prizonierii albi au fost mutaţi la Amarapura, le 
spuse ea prietenilor ei când se întoarse. Va trebui să mergem 
acolo ca să le ducem de-ale gurii lui Adoniram și celorlalți. 

Micul grup, din care făcea parte și micuta Maria, se 
adună grămadă și au fost duși cu o corabie la Amarapura, 
în apropierea căreia au găsit și prizonierii într-o închisoare 
dărăpăânată. 

— Perna, îi spuse Adoniram cu tristețe soției lui, nu am 
putut să-mi aduc și perna. Toată munca mea e pierdută, 
toți acești ani de muncă. 

Numai Ann Judson a înțeles ce anume însemna acea 
pernă pentru el. 

În acea noapte, Adoniram Judson se rugă fără încetare. 
Perna lui era pierdută. Iar el și colegii lui de suferință, ale 

căror picioare fură din nou prinse în butuci, au fost atîrnați 

din nou cu susul în jos, ajungând doar cu umerii pe pământ. 

Inima lui suspina în rugăciune pentru oamenii din Birmania. 
4 

Peste putin timp, sosi un nou prizonier: o leoaică mare 
si înfometată într-o cuscă! 

— Pentru ce e aici? întrebă seful temnicerilor. 

— Poate că prizonierii îi vor fi dati ca hrană, sugeră un 
altul. 

Şi la fel au crezut toți prizonierii. 

i 

Lucrurile păreau să fi ajuns în punctul de unde nu putea 
fi mai rău, când s-au întâmplat două lucruri. Leoaica muri 
şi soldații au venit cu vestea că prizonierii trebuiau să fie 
eliberați și duşi înapoi în Oraşul de Aur unde regele Birmaniei 
avea nevoie de ei pentru că erau vorbitori de limbă engleză. 
Războiul cu Anglia era sfârșit și acum avea nevoie de cineva 
care vorbea engleză ca să negocieze tratatul de pace. 

Ce primire a avut jalnicul grupulet când au ajuns înapoi 
la casa misiunii în Orașul de Aur. 

— Cum se face că ești aici? îl întrebă domnul Judson pe 
un tânăr care părea că locuiește acolo. Tatăl lui, deși nu era 
misionar, fusese în închisoare împreună cu Judson. 

i 

Băiatul își spuse povestea si o sfârși spunând cum fusese 
la Închisoarea Morţii ca să-l vadă pe tatăl său chiar în ziva 
când ei au fost dusi de acolo. În întristarea lui, el căutase 
ceva care să-i amintească de tatăl său și găsise perna 
domnului Judson. Si astfel îi descoperise secretul! 

Adoniram Judson tradusese Noul Testament în limba 
birmaneză, iar când părea că s-ar putea ca traducerea să 
fie distrusă, Ann a îngropat-o în pământ. Apoi a săpat si a 
scos-o, a cusut-o într-o pernă si a trimis-o sotului ei în 
închisoare. 

— Slavă Domnului! Adoniram, slăbit si cu puterile 
aproape stârșite, aproape că dansa aducând mulțumiri lui 
Dumnezeu. Slavă Domnului! 

Băiatul încă nu terminase de povestit. 

— Când am văzut că e o carte, spuse el, am citit-o. Am 
citit totul despre Isus și am devenit creștin. 

% 

Adoniram Judson predicase Evanghelia în Birmania timp 
de mai mulți ani și numai unul sau doi oameni au acceptat 
credința. Dar Dumnezeu a folosit acest timp teribil în 
Închisoarea Morţii ca să transforme un tânăr budist într-un 
credincios în Domnul Isus Cristos. 

Cultură generală: Memoria 


Cât de bună îți este memoria? Unor 


oameni li se pare usor să îsi amintească 
unele lucruri imaginându-și-le cu ochii 
minții, ca și cum ar face o fotografie în 
minte. Altii au o bună memorie a sunetelor 
și a melodiilor. Unii încearcă să îsi amin- 
tească lucruri repetându-le încet pentru 
ei înșiși. 

Oricât de slabă ar fi memoria ta, poți 
recupera asta dacă asculti cu atenție ceea 
ce vrei să tii minte și repeti acel lucru de 
multe-multe ori. 


Idee principală: Ani mai târziu, aflându-se 
într-o închisoare birmaneză, Adoniram Îi 
mulțumea lui Dumnezeu că învățase atâtea 
versete biblice pe de rost când era copil. 


Stia că aceste versete erau stocate în 
memoria lui pentru totdeauna si îl vor 
ajuta să treacă cu bine prin încercările 
grele. 

Învață de la Adoniram să îti găsești 
plăcerea în Cuvântul Domnului și încearcă 
să înveți pe de rost niste versete-cheie. 
Nu știi niciodată când s-ar putea să ai 
nevoie de ele! 

Gândeşte: Stiai că și astăzi sunt multi 
creștini închiși în închisoare datorită 
credintei lor? Multumeste-I lui Dumnezeu 
pentru libertatea pe care o avem de a ne 
închina Lui și de a trăi ca crestini. 

Nu uita să te rogi pentru acei care 
si-au pierdut libertatea şi care își pun 
viețile în pericol pentru dragostea lor 
pentru Isus. 


Rugăciune: Doamne Isuse, Îţi mulțumesc 
pentru Cuvântul Tău și pentru tot ce pot 
învăța din el. Ajută-mă să-l prețuiesc 
mai mult. 

Te rog fii aproape de creștinii din 
toată lumea care sunt în închisoare dato- 
rită iubirii lor pentru Tine. Binecwvân- 
tează-i într-un mod deosebit cu prezența 
Ta și cu grija Ta. 


George Miller 


George mergea cu pași apăsați prin cameră, abia abti- 
nându-se să nu lovească în piciorul mesei pe lângă care 
tocmai trecuse. Era într-o dispozitie foarte proastă, și nu se 
străduia deloc să ascundă acest lucru. 

— Vreau să merg afară să joc fotbal, bombăni băiatul. 

Tatăl lui George îi aruncă o privire severă: 

— Eşti liber să mergi afară după ce îți termini treburile. 

Fiul său bătu din picior. 

— Nu e corect! se împotrivi el. Niciunul dintre prietenii 
mei nu trebuie să scrie cum îşi cheltuiesc banii de buzunar. 

Herr Miller se înfurie. 

— Stai jos și faci cum îți spun. Și eu spun că trebuie să 
tii evidența la fiecare bănut pe care îl primesti. Mă întorc 
în cinci minute să văd ce-ai făcut. 

Herr Miller închise usa în urma lui. 

$% 

George își luă carnetelul și făcu o strâmbătură. Apoi 

începu să noteze tot ce cheltuise în acea săptămână din banii 


lui de buzunar cumpărând un creion, o radieră și un carnețel. 

Băiatul se lăsă pe spate și zâmbi larg. „Nu va afla niciodată 
că, de fapt, am pierdut banii la un pariu.” 
%& 

Se auzi clanța ușii şi Herr Muller reveni în încăpere. 
George îi întinse tatălui carnetelul. 

— Asta e bine, îi spuse el fiului său. Mă bucur că nu îţi 
cheltui banii aiurea. Stii, continuă el, pentru că sunt 
perceptor al guvernului Prusiei, cunosc multe despre ce fac 
oamenii cu banii. Și aceștia îi dau în mare parte pe nimicuri. 
Ei cred că eu nu știu acest lucru, dar știu foarte bine. 

— Acum pot să plec la joacă? întrebă băiatul. 

Nu mai voia să audă nimic despre munca tatălui lui, și 
nici despre bani. 

4 

„Mi-e așa poftă de niște dulciuri, se gândea George ziua 
următoare, dar nu mai am bani pentru că am pierdut banii 
pentru săptămâna aceasta la acel pariul” 

Apoi ochii îi căzură pe banii adunați de tatăl lui prin taxe. 
Se aflau într-o casetă cu încuietoare, dar cheia se afla în ea. 
Uitându-se în jur să se asigure că nu vine nimeni, el deschise 
caseta şi luă niste bani. 

„Oare unde să îi pun?” se întrebă el. Apoi îi veni o idee. 
Îşi scoase pantotul, strecură monedele înăuntru și apoi se 
încălță înapoi. A terminat exact la tanc pentru că tatăl lui 
intră în cameră. 

A 

Herr Müller se aşeză la birou, deschise caseta cu bani 
și începu să îi numere. George se îndreptă încet spre usă. 

— Vino aici! se răsti tatăl lui. 

Băiatul de novă ani făcu așa cum i s-a spus. 

— Ai luat cumva ceva din această casetă? 

George se strădui să pară șocat. 

— Eul exclamă el. Nici nu m-am apropiat de ea! 

i 

— Dă-ţi jos haina! spuse Herr Miller hotărât. 

George ascultă. 

Tatăl lui căută în toate buzunarele, dar nu găsi niciun ban 
acolo. Apoi îl căută pe George, dar tot nu găsi nimic. 

— Acum descalță-te, îi spuse băiatului. 

George își scoase pantofii cu mare-mare grijă. 

— Ce-a fost asta? întrebă bărbatul, când auzi clinchetul 
făcut de monede. 

Băiatul se lăsă în jos ferindu-se de palma tatălui său. 
Dar nu reuși să o facă suficient de repede. 

— Am lăsat cheia aici intenționat, spuse Herr Miller 
pentru că eram aproape sigur că furi de la mine și voiam 
să verific încă o dată. Să nu mai faci așa ceva niciodată! 
E un lucru groaznic atunci când un tată nu poate avea 
încredere în fiul lui în privința banilor. 

e 

În loc să se învețe minte, George mergea din rău în mai 
rău. A plecat de acasă cât de devreme a putut, a intrat 
într-un anturaj prost și, pe când avea şaisprezece ani, în 
182|, a intrat în închisoare pentru fapte murdare. A încercat 
de câteva ori să fie mai bun, dar mergea prost întotdeauna 
și de fiecare dată sfârșea mai rău ca niciodată. Peste ceva 
vreme, un prieten de-al lui George deveni creștin. În starea 
nenorocită în care era, George l-a întrebat pe prietenul lui 

dacă l-ar putea însoți când merge la o adunare a creștinilor 
acasă la Herr Wagner. 
% 

— Intraţi, spuse Herr Wagner, deschizând ușa larg. Bine 
ați venit în casa mea și în inima mea. 

Celălalt băiat porni primul, pentru că știa drumul. 

„O primire călduroasă”, gândi George, în timp ce îsi 
dădea jos haina. Începu să se simtă mai în largul lui în 
încăperea plină de oameni. 

„Pentru Dumnezeul Ce face ăsta?” se întrebă Muller. 

Ei tocmai cântaseră un imn și acum unul din ei a îngenun- 
cheat și se ruga. George nu mai văzuse niciodată asa ceva! Pe 
atunci, în Prusia oamenii se rugau rugăciuni din cărți. Nimeni 
nu îşi făcea rugăciunile în public. Nu se auzise de așa ceva. 

A 

Müller se vită la omul îngenuncheat si ascultă. 

„E ca şi cum ar vorbi unui rege”, se gândi. 

După rugăciune, bărbatul citi din Biblie și apoi tinu o 
predică. George era vimit! Omul acela încălca legea! Doar 
persoanele ordinate de către Biserică aveau voie să predice. 
Tânărul era atât de şocat de ceea ce vedea, încât ascultă 
fiecare cuvânt care era rostit. 

La acea întâlnire, ceva s-a întâmplat în inima lui George. 
Nu doar că a întâlnit bărbați şi femei care erau prieteni cu 
Isus, ci L-a întâlnit pe Domnul Isus Însuși. Deși nu L-a văzut 
cu ochii, și nici nu L-a auzit vorbind, inima lui știa că 
Dumnezeu era prezent în acea încăpere. Înainte de a părăsi 
adunarea de la Herr Wagner, ÎI rugă pe Dumnezeu să îi 
ierte păcatele. 

— Te provoc la un concurs de băut, îi spuse lui George 
unul din prietenii lui câteva zile mai târziu. 

George se uită la grupul de băieți. Erau cu toții băutori 
de alcool și jucători de jocuri de noroc, exact cum fusese 
și el. 

— Nu, spuse el, nu vin. Acum sunt creștin. 

Toţi băieții au rămas muţi. Apoi unul din ei rânji 
dispretuitor. 

— Creștin! Vom vedea noi. Pun pariu că mâine ești înapoi 
în bar. 

Se întoarseră și se îndepărtară tantosi, lăsându-l pe 
George uitându-se la spatele lor. Nu se duse după ei în acea 
zi, şi nici în vreo altă zi. 

% 

— E nevoie de misionari, spuse un predicator într-o zi, 
când Miller merse din nou la adunarea din casa lui Herr 
Wagner. E nevoie de misionari care să le vorbească și altora 
despre Domnul Isus. 

George se holba la acel om. „Misionar? se gândi el. Mă 
întreb dacă ...” 

cA 

Într-adevăr, Dumnezeu l-a chemat pe George Müller să 
fie misionar. Din acest motiv s-a mutat la Londra, unde a 
lucrat pentru un timp cu evreii. Si tot în Anglia a întâlnit-o 
pe tânăra cu care s-a și căsătorit. În cele din urmă, familia 
Miller și Henry Craik, prietenul lui George, s-au mutat la 
Bristol ca să fie pastori asociați la o biserică de acolo. Dar 
curând după ce ajunseră, orașul a fost lovit de holeră și 
mulți oameni au murit, sute de copii rămânând înfometati 

si fără un adăpost deasupra capului. George şi Henry au 
înființat un mic orfelinat, apoi un altul, apoi un al treilea. 
s 

Câţiva ani mai târziu, Dumnezeu i-a călăuzit să constru- 
iască un nou cămin foarte mare în afara orașului, la Ashley 
Down. În mod surprinzător, a fost construit şi un al doilea 
cămin acolo, apoi și un al treilea! În timp, Miller și Craik 
au muncit împreună și au reușit să asigure un cămin, hrană, 
îmbrăcăminte și educație peste mai mult de două mii de 
copii. Nici măcar o dată nu au cerut vreun bănuț de la cineva. 
Aduceau toate nevoile înaintea lui Dumnezeu prin rugăciune 
şi primeau răspunsuri spectaculoase. 

% 

Într-o zi, supraveghetoarea de la casa de copii veni la 
Miller. 

— Nu am bani pentru laptele de care avem nevoie, 
explică ea. 

George luă caseta cu bani din biroul lui ṣi numără 
continutul ei. Lipseau doi penny din suma de care avea 
nevoie. 

— Haideţi să ne rugăm pentru asta, spuse el. 

S-au rugat Domnului ca să le asigure banii pentru laptele 
copiilor. Când George deschise uşa ca să iasă suprave- 
ghetoarea, dădu de o femeie sărmană care stătea acolo. 

— Nu prea am multi bani, spuse ea, dar Domnul m-a 
călăuzit să vă aduc ceva. 

Ea îi întinse doi penny - exact atât cât le mai lipsea 
pentru lapte. 


A 

Trecuse ceva timp, iar copiii se gândeau că e doar o zi 
obișnuită. Dar nu era aşa. Si-au făcut temele si şi-au termi- 
nat toate celelalte îndatoriri, fără să ştie că nu aveau mân- 
care suficientă pentru cină. Îngrijitorii căminului știau acest 
lucru, așa cum știau și că nu aveau bani să cumpere cele 
necesare. Se apropia momentul mesei de seară. Copiii se 
pregăteau pentru masă, iar îngrijitorii se rugau din toată 
inima. Și Dumnezeu le-a ascultat rugăciunile. Chiar în momen- 
tul când se pregăteau să se roage înainte de masă, brutarul 
sosi la ușă şi întrebă dacă aveau nevoie de nişte pâine! Făcu- 
se mai multă decât avea nevoie, aşa că avea destulă de dat. 
Copiii au mulțumit pentru masă ca de obicei și și-au mâncat 
mâncarea, fără să se gândească vreodată că Dumnezeu le-a 
dăruit mâncarea în ultimul moment. În toti anii în care a 
funcționat căminul, niciodată nu a rămas vreun copil flămând. 

să 

—  Boilerul de la încălzire nu merge, i se plânse lui 
George un lucrător care dădea ajutor la cămin, într-o zi de 
iarnă. E vorba de o scurgere gravă. 

— Dar e atât de frig, nu putem lăsa copiii să înghete, 
îi spuse Muller omului. Cât de mult ar dura să luăm un alt 
boiler nou? 

— O lună, veni răspunsul. 

George și soția lui s-au rugat pentru această problemă 
şi au simțit că ar trebui să cheme pe altcineva să verifice 
întreaga situaţie. Însă asta însemna să scoată boilerul și 
astfel copiii ar răci. 

— Ne vom ruga ca Dumnezeu să schimbe acest vânt 
nordic rece cu un vânt sudic, mai cald, în ziua în care vom 

lua boilerul de aici, au căzut ei de acord. Si aceasta a fost 
rugăciunea lor. 

În ziua în care au venit muncitorii, vântul rece se schimbă 
într-un vânt sudic care suflă blând și călduț. Ziua următoare, 
a revenit frigul! 

sg 

— De unde vin atâția bani ca să funcționeze aceste 
cămine imense pline de copii? întrebă odată un oaspete la 
Ashley Down. 

— De la Domnul, răspunse George Miller. 

Musafirul era nedumerit: 

— Ce vrei să spui cu asta? 

% 

George se ridică, se apropie de fereastră și privi afară. 
Copiii se jucau, erau cu sutele. Fiecare din ei avea îmbră- 
căminte și încălțăminte îngrijite si de bună calitate. Fetele 
aveau părul aranjat frumos. Şi aveau mingi cu care să se 
joace fotbal și păpuși pe care să le legene. 

— Vreau să spun că Domnul ne poartă de grijă cu 
fiecare penny de care avem nevoie. Nu primim donatii și nu 
acceptăm împrumuturi. Nu trimitem scrisori prin care să 
cersim bani și nu facem apeluri pentru fonduri. Nu le 
spunem oamenilor de ce avem nevoie, și nici că avem facturi 
de plătit. 

Oaspetele privea fața lui Miller în timp ce acesta 
vorbea. Cu toate că avea optzeci de ani, arăta la fel de 
entuziasmat ca și un copil. 

— Iată cum procedăm: Ne plecăm pe genunchi și Îi 
spunem Domnului tot ce avem nevoie, iar El niciodată - 

absolut niciodată - nu a întârziat să ne răspundă. Primim 
daruri de mâncare și stofe pentru haine. Unii oameni vin la 
usă și ne dăruiesc câțiva penny, iar alții vin cu sute de lire. 
În toti acești ani de când funcționează căminele, am primit 
în bani sau prin alte produse mai bine de un milion de lire. 
Şi ține cont, niciodată nu am cerut vreun penny. 

% 

— Herr Muller, spuse musafirul, aceasta e o poveste 
extraordinară. Dar pot să mai întreb un ultim lucru? 

Bătrânul aprobă din cap zâmbind. 

— Care e acela? 

— Ce pregătire ați avut înainte de a fi un slujitor al 
Domnului? Aţi fost contabil? Se vede că sunteți tare talentat 
la a lucra cu banii. 

George Miller se întrebă cât de mult ar trebui să îi 
spună acestui om, apoi se hotărî să îi povestească totul. 

— Pregătirea mea în contabilitate a fost îndeplinită de 
către tatăl meu înainte de a împlini eu zece ani. Cât despre 
a fi talentat la bani, înainte de a fi creştin, eram un mic hot 
talentat. 

Cultură generală: Napoleon 

Napoleon a fost un soldat corsican 
(cunoscut ca Napoleon Bonaparte) care a 
devenit împăratul Frantei în anul 1804, cu 
un an înainte de a se naște George. 

Napoleon porni într-o expediție de 
cucerire a Europei, dar, după victoriile de 
la Austerlitz și Jena, a făcut greșeala 
fatală de a invada Rusia în anul l8l2. A 
ajuns la Moscova, dar a pierdut foarte 
mulți soldați din cauza gerului întepător al 
iernii. 

În anul 1813, Napoleon a fost învins si 
în anul următor a abdicat. După ce se 
întorsese la tronul Franței pentru o sută 
de zile în l8l5, Napoleon a avut o înfrân- 
gere definitivă în bătălia de la Waterloo. 
Şi-a petrecut tot restul vieții în exil. 


Idee principală: George depindea în 
totalitate de Dumnezeu. El știa că dacă Îi 
împărtășește lui Dumnezeu toate nevoile 
lui, putea fi sigur că totul va fi sub control. 
Avea încredere deplină în Dumnezeu si 
Domnul nu l-a dezamăgit niciodată. 

Învață de la George care Îi încredința 
lui Dumnezeu toate nevoile sale prin 
rugăciune şi ai încredere că Dumnezeu îti 
va purta și ție de grijă. 

Gândeşte: Când te rogi, adu-ți aminte să: 
- Îi multumesti lui Dumnezeu pentru 
tot ceea ce ti-a dăruit. 
- Îi spui de ceea ce ai nevoie, nu ceea 
ce îți dorești tu. E o diferență! 
- aduci laude Domnului atunci când 
nevoile îți sunt îndeplinite. 


Rugăciune: Doamne Isuse, Îți mulțumesc 
pentru modul în care mi-ai purtat de grijă 
până acum. 

Ajută-mă să mă încred mai mult în 
Tine și să-Ți aduc întotdeauna ie toate 
nevoile mele. Fă-mă mai dependent(ă) de 
Tine cu fiecare zi mai mult. Amin. 


Luis Palau 


Luis și Matil, sora lui, se ghemuiră sub bucata de pânză ce 
acoperea sacii de ciment ai tatălui. 

— Ce e asta?! sări Luis. 

— Sss ..., șopti Matil. E cureaua tatălui. O încasăm noi 
acum! 

Cei doi se cuibăriră unul lângă celălalt. Înainte li se 
păruse un joc bun ca să pretindă că fug de acasă. Dar totul 
se strică. Stiau amândoi ce însemna sunetul curelei tatălui 
lor. 

— Voi doi, ieșiți de acolo! se auzi vocea domnului Palau 
chiar deasupra capetelor lor. 

Mai întâi se târî afară Luis, plin de praf si cu o mutră 
plouată. Apoi ieși şi Matil, căreia îi curgeau deja lacrimile. 

— Aplecaţi-vă, porunci tatăl lor. Si amândoi au ascultat. 

În acea seară, ceaiul nu a fost prea reconfortant din 
două motive: rugăciunea lungă a domnului Palau dinainte de 
a mânca păru să aibă de-a face mai mult cu a cere iertare 
pentru păcate decât cu a multumi lui Dumnezeu pentru ceai; 
și în al doilea rând, poziția șezândă nu era deloc confortabilă 
pentru cei doi copii. 


117 


|lg Zece băieți care au schimbat lumea 


Deşi domnul Palau era exigent, el își iubea copiii, iar ei 
ştiau acest lucru. Unul din lucrurile care îi plăceau foarte 
mult micului Luis era să se furiseze dimineata devreme în 
biroul tatălui său. Ştia că îl găsește acolo, înțășurat bine 
într-un poncho pentru a-i ține de cald în răcoarea dimineții 
argentiniene, rugându-se. Lui Luis îi plăcea să îl asculte pe 
tatăl său rugându-se pentru el și pentru restul familiei. Ceva 
îi spunea că atât timp cât tatăl său va sta înfășurat în 
ponchoul lui și rugându-se în fiecare dimineață, totul va fi 
bine. Putea să fie certat, putea lua şi bătaie cu cureaua 
tatălui său dacă era mai neastâmpărat, dar totul se va 
sfârşi cu bine. 

% 

— Acum, că ai împlinit șapte ani, îi spuse domnul Palau 
fiului său, ești destul de mare ca să mergi la internat la 
școală. Ce părere ai? 

Luis nu știa la ce să se gândească. Va trebui să stea cu 
alți băieți în cameră. Îi va fi dor de familie. 

— Acolo vor fi și ospețe în miezul nopții? întrebă el. 

Tatăl lui îi răspunse râzând: 

— S-ar putea să fie câteodată. 

— Va fi minunat! se entuziasmă băiatul, încercând să 
arate cât mai încântat. Dar îmi va fi dor de tine. 

— Şi nouă ne va fi dor de tine, băiete, spuse domnul 
Palau, îmbrățisându-l. Dar noi ne vom ruga pentru tine, iar 
tu te vei ruga pentru noi. Dumnezeu ne va păstra uniti. 

A 

„Dragă mami și tati, scria Luis, după câteva zile de când 

se afla la internat. Mi-e dor de voi. Aseară am plâns sub 

pătură. Vă rog lăsați-mă să vin acasă!” Apoi rupse pagina 
din caiet și începu să scrie din nou: „Dragă mami și tati, 
stau în aceeaşi cameră împreună cu alți băieți. Unii dintre 
ei sunt de treabă și o să mă împrietenesc cu ei. Vă rog să 
îmi scrieți și v-aș ruga să îmi trimiteţi pachet.” 

Curând, Luis se obişnui cu viața de internat si începu 
chiar să îi placă. Mergea acasă câte un weekend în fiecare 
lună. Și așa şi-a petrecut el viața timp de aproape trei ani. 

— Luis, ai un mesaj, îi spuse un profesor băiatului, care 
pe atunci avea zece ani. Vino la telefon, te rog! 

— Luis! spuse o voce. Sunt bunica ta. Am vesti pentru tine: 
tatăl tău e foarte bolnav şi trebuie să ne rugăm pentru el. 

Băiatul simti deodată că se rotește totul cu el si i se 
făcu rău. Dacă era ceva grav? Dacă tatăl său se simțea 
într-adevăr rău? Dacă murea? 

— Îţi voi cumpăra un bilet de tren, continuă bunica. Iar 
mâine vei merge acasă. Mama ta vrea să fii acasă. 

Luis nu prea dormi în noaptea aceea. Se răsuci şi se 
învârti toată noaptea, gândindu-se la tatăl său. 

A 

Călătoria cu trenul spre casă dură trei ore, dar pentru 
Luis păru o vesnicie. „Mai repede, mai repede, îi spunea 
trenului. Du-mă acasă. Trebuie să fiu acasă.” 

În cele din urmă, trenul opri în gară și băiatul sări jos și 
o luă la goană spre casă. Teama îl îndemna să alerge spre 
casă, și tot teama îl făcea să își dorească să nu ajungă 
acasă deloc. 

— De ce îngăduie Dumnezeu asta? o auzi el pe mătușa 
lui spunând când ajunse la ușă. 

Apoi o altă voce: 

— Atâtia copilasi rămași fără tată ... 

Deodată, Luis simți ca și cum inima lui nu mai era la 
locul ei. Simțea doar un gol imens înăuntrul lui. Gonind 
printre rudele care încercau să îl prindă, băiatul nu se opri 
decât atunci când ajunse lângă tatăl său, întins pe pat, mort. 

Era în anul 1944. Luis avea zece ani, dar deveni dintr-oda- 
tă bărbat, un mic bărbat cu o inimă frântă. 

Acel Luis Palau care plecă să înceapă liceul la un alt 
internat, câteva luni mai târziu, era unul foarte trist. Şi nici 
primul său an acolo nu a fost unul prea fericit. 

„Stiu că tăticul meu e în cer, își spunea el să se 
îmbărbăteze. Dar nu știu dacă voi merge şi eu acolo.” Se 
afla într-o mare confuzie, neștiind ce să creadă. Seara, în 
patul lui, încerca uneori să pună în cuvinte ceea ce se 
întâmpla în inima lui. 

„Vreau să fiu creștin, dar mie îmi plac unele lucruri care 
nu ar trebui să îi placă unui creștin. Vreau să merg în cer 
să fiu cu tatăl meu, dar nu ştiu dacă vreau să fiu diferit de 
prietenii mei.” Din când în când, se întâmpla să adoarmă 
rostind mereu: „Nu știu ce vreau. Pur şi simplu nu stiu.” 

s 

La sfârșitul primului an de liceu, Luis participă la o 
tabără creștină, unde descoperi că Isus era Cel de care 
avea nevoie şi Cel pe care Îl dorea. Când se întoarse acasă 
la sfârsitul taberei, se duse cu vestea cea bună pentru mama 
lui: era creștin. 

— Luis! spuse ea, îmbrățisându-l destul de tare încât să 
îi taie răsuflarea. Luis, nu am mai fost atât de fericită de 

la moartea tatălui tău încoace. Lacrimile îi curgeau şiroaie, 
lacrimi de adevărată fericire. M-ai făcut cea mai fericită 
mamă din Argentina! 

După aceea, în viața lui Luis au avut loc multe suișuri 
şi coborâşuri, dar Dumnezeu avea un plan pentru el. Și 
când Dumnezeu are un plan, El îl și duce la îndeplinire 
întocmai. 

K4 

Când avea putin peste douăzeci de ani, Luis Palau era 
predicator, dar îşi dădu seama cât de putini oameni merg 
la biserică față de cei care nu merg. 

— De ce nu putem închiria un stadion sportiv și să-l 
umplem cu oameni? îi întrebă el pe prietenii lui creștini. 

— Pentru că ei ar veni îndată la un joc de baseball, dar 
nu și pentru predică, răspunse unul din ei. 

Luis nu se lăsă. 

— Oamenii merg să-l asculte pe Billy Graham ... cu 
sutele de mii. Cu cât mă gândesc mai mult, cu atât sunt mai 
convins că așa poți ajunge la inima lor. Lumea nu vine la 
biserică, dar s-ar putea să vină pe un stadion. 

— Numai despre asta vorbesti, Luis, se plânse un 
prieten. Îi pui ținte prea înalte. 

Luis Palau îl privi țintă în ochi. 

— Vrei să-mi spui tu că Dumnezeu nu e în stare să facă 
așa ceva? 

La asta rămase fără replică. 

a 

— Îmbrătisează-mă, fiule, oftă doamna Palau, când sosi 

momentul să îşi ia rămas-bun unul de la celălalt. 

— Mă duc doar în America la scoala biblică, spuse el, 
strângând-o tare în brate. Nu e chiar spatiul cosmic. 

Si pe când se afla în America, se căsători cu Pat şi s-au 
hotărât să ÎI slujească pe Dumnezeu împreună pentru tot 
restul vietii. 

În anii ce au urmat, visul lui Luis ce însemna mulțimi 
uriaşe de oameni adunându-se ca să audă cuvântul 
Evangheliei începea să devină realitate. Iar când începu să 
predice, după cum se estimează, mai mult de șase sute de 
mii de oameni au spus că doresc să devină creștini în cadrul 
cruciadelor de evanghelizare organizate de Luis. 

3 

Palau nu numai că le vorbea oamenilor la întâlnirile 
masive ce aveau loc, dar şi participa regulat la emisiuni live 
la radio sau la televizor. Într-o dimineață, după o emisiune 
televizată, trei persoane au venit la usă. 

— Intraţi? îi întrebă Luis pe cei doi bărbați bine-făcuți 
și pe femeia care era cu ei. 

Femeia intră. 

— Unul din ei va sta la usă, iar celălalt va sta la poartă, 
anunță ea. 

Înainte de a se așeza, ea se vită prin toate cotloanele în- 
căperii și verifică până şi sub un tabloul Pe neasteptate, dădu 
drumul unui torent de douăzeci de minute de vorbe acuza- 
toare la adresa creștinismului. Luis se uita la ea în timp ce 
turuia, dar mai mult se ruga decât asculta cuvintele ei teribile. 

A 

— Cu ce vă pot ajuta? întrebă el într-un sfârsit, când ea 

se opri pentru a trage aer. 

Femeia se prăbuși pe scaun, izbucnind deodată într-un 
plâns cu sughituri. 

— Esti prima persoană care s-a oferit vreodată să mă 
ajute, se văită ea. 

Luis zâmbi blând. 

— Cum vă numiti? 

— De ce vrei să-mi stii numele? se otărî ea. 

— Doar pentru că nu stiu cum să vă spun. 

Ea se mai relaxă putin și își spuse numele. În acel 
moment, Palau îsi dădu seama că acea doamnă făcea parte 
dintr-o familie de bogătași. 

— Sunt comunistă, începu ea. Nu cred în Dumnezeu. Însă 
vreau să îți spun povestea mea. Am fugit dintr-o familie 
religioasă, apoi m-am căsătorit și am divorțat de trei ori. 
După ce am ajuns o lideră a comuniștilor, am început să 
organizez rebeliuni cu studenții, demonstrații și răscoale. 

Aproape trei ore mai târziu ea îşi continua povestirea în 
forță, apoi, dintr-odată, la fel de brusc precum începuse, 
se opri. 

— Presupunând că ar fi un Dumnezeu, și nu spun că 
există, I-ar păsa Lui de o femeie ca mine? întrebă ea după 
o pauză. 

Luis îsi deschise Biblia. 

— Nu cred ce spune Biblia, se repezi ea. 

— Dacă presupui că ar exista Dumnezeu, spuse Palau 
repede, atunci hai să presupunem că acesta este Cuvântul 
Său. Aici spune că Dumnezeu nu Îsi mai aduce aminte de 
păcatele celor care cred în El. 

— Dar eu am comis adulter. Am fost căsătorită de trei ori. 

Cu voce scăzută, Luis repetă acelaşi lucru: 

— Dumnezeu nu Îsi mai aduce aminte de păcatele lor. 

— Am înjunghiat un tovarăs de-al meu, care mai târziu 
s-a sinucis. 

— Dumnezeu nu Îşi mai aduce aminte de păcatele lor. 

— Am initiat revolte în care mulţi oameni au fost uciși. 

— Dumnezeu nu Îsi mai aduce aminte de păcatele lor. 

De șaptesprezece ori, femeia continuă să spună ce fapte 
groaznice făcuse. Și tot de șaptesprezece ori, Luis îi aminti 
că Dumnezeu nu Îsi va mai aduce aminte de păcatele ei dacă 
va crede în El. 

În cele din urmă, ea oftă. 

— Ei bine, spuse ea, va fi o minune dacă mă va putea 
ierta și pe mine. 

Și cu asta, femeia plecă împreună cu bodyguarzii ei. 

%4 

Două luni mai târziu, Luis trecu din nou prin orasul acelei 
femei și îi făcu o vizită. Când ea deschise uşa, Luis fu șocat 
de ceea ce văzu. Stătea în fata lui, acoperită de vânătăi si 
cu câțiva dinți lipsă. 

— Ce s-a întâmplat? întrebă el cu răsuflarea întretăiată. 

Femeia îi explică: 

— Nu mai sunt atee, spuse ea. Cred în Isus. Dar când 
le-am spus acest lucru si tovarășilor mei și când am ieșit din 
partid, ei au încercat să mă calce cu un jeep, apoi m-au 
atacat și mi-au stâlcit fata până ce am rămas inconștientă. 

4 

La câteva luni după atacul acestei femei, era plănuită o 

revolutie comunistă. În dimineata în care trebuia să înceapă 

revolutia, liderul de partid a venit să vorbească cu ea, cu 
doar câteva ore înainte de momentul programat de comunisti 
când acesta va prelua conducerea asupra Ecuadorului. 

— De ce te-ai crestinat? întrebă el. 

Femeia îi explică modul în care Isus îi schimbase viata. 

— Şi eu am ascultat acel program la radio, spuse el. Și 
aproape că m-a făcut să cred în Dumnezeu. 

— De ce să nu crezi? îi sugeră femeia. Ce-ar fi să te 
mai gândești la asta? 

Si așa a făcut. 

Mai târziu după acea dimineață, ceea ce trebuia să fie 
o revoluție sfârși într-un haos, iar Ecuadorul a fost salvat de 
la o adevărată baie de sânge. 

A deveni creștin înseamnă schimbare. Toti cei care s-au 
creștinat prin intermediul cruciadelor de evanghelizare 
sustinute de Luis Palau şi-au schimbat inimile. Unii dintre ei 
şi-au schimbat modul de viață, alții şi-au schimbat idealurile 
şi ambițiile. Si doar câţiva, ca acea femeie, au schimbat 
viitorul unei întregi națiuni. 

Cultură generală: Ecuador 


Ecuador este o tară în care sunt vulcani 


imenși, văi adânci, țărmuri mlăștinoase si 
o mulțime de animale și plante exotice. 

Acolo se găsesc păsărele colibri, 
cintezoi minunat colorați, papagali, tot 
felul de vrăbiute şi alte păsărele. Între 
animalele de munte se găsesc și alpaca și 
lama. În selve, trăiesc maimute, tapiri, 
jaguari, pume, caimani și șerpi boa con- 
strictori, iar în râurile montane înoată 
pești ciudati ca somnul cu scut şi alți 
pești viu colorati. 


Idee principală: Inima lui Luis a fost 
frântă când tatăl lui a murit. Dacă tatăl 


lui era în cer, Luis voia să fie sigur că va 
ajunge și el acolo. Deși se gândea la ce 
vor crede prietenii lui despre el, Luis știa 
că avea nevoie de Isus în viața lui. 

Învață din modul în care Luis nu a 
mers pur și simplu unde mergea turma. 
În calitate de creștin, el va fi diferit de 
toti prietenii lui, dar ÎI va avea pe Isus ca 
cel mai bun prieten - pentru totdeauna! 


Gândeşte: Dumnezeu nu Își mai aduce 
aminte de păcatele celor care îsi pun 


încrederea în El. 

Parcă noi nu iertăm așa usor pe cei 
care ne dezamăgesc, nu-i așa? Uneori ne 
simțim chiar bine să îi mai amintim acelei 
persoane ceea ce a greșit. Ne face să 
avem o părere mai bună despre noi înşine! 

Roagă-L pe Dumnezeu să îți schimbe 
inima în așa fel încât să nu mai porti pică 
și să fii gata să ierti. 


Rugăciune: Doamne Isuse, Îţi mulțumesc 
că îmi spui încă o dată că Tu nu Îti mai 
aduci aminte de păcatele celor care se 
încred în Tine. 

Îndepărtează orice amărăciune din 
inima mea pe care o am față de oamenii 
care m-au rănit. Ajută-mă ca, în schimb, 
să îi iert. Amin. 


Test 


Cât de mult îti aduci aminte 
despre cei zece băieți 


care au schimbat lumea? 


Încearcă să răspunzi la următoarele întrebări 
şi vei afla ... 

FRATELE ANDREI 


Ce fel de lovitură l-a lăsat pe fratele Andrei infirm? 


2. Cu ce făcea fratele Andrei contrabandă în spatele 
Cortinei de Fier? 

3. Care zid s-a prăbusit când s-a sfârsit comunismul în 
Europa de Est? 

ý 

JOHN NEWTON 

4, Cum făceau uneori primarii orașelor-porturi ca să 
alimenteze trupele de fortă cu oamenii de care aveau 
nevoie? 

5. John Newton a părăsit marina militară și s-a îmbarcat 
pe o corabie de negustorie, Pegasus. Cu ce era încărcată 
corabia? 

6. Ce meserie a îmbrătisat John când a terminat cu viata 
pe mare? 

ý 

BILLY GRAHAM 

7. Ce război s-a încheiat în anul în care s-a născut Billy 
Graham? 

8. Unde a plecat Bily Graham când avea vârsta de 
nouăsprezece ani? 

9. Din ce cauză a fost bulversată America în anii '60? 

s 

ERIC LIDDELL 


lo. Eric Liddell a alergat la Jocurile Olimpice în anul 1924. 


Unde s-au ținut? 

Il. În ce țară a fost misionar tatăl lui Eric? 
I2. La ce cursă a câștigat Eric medalia de aur? 
i 
WILLIAM CAREY 
13. Ce a făcut William Carey când a plecat de la școală? 
Iu. Ce a folosit William Carey pe post de glob pământesc? 
I5. William a muncit pe o moșie care producea o vopsea 
purpurie. Cum se numea acea vopsea? 
4 
DAVID LIVINGSTONE 
I6. Unde a muncit David Livingstone pe când era un 
băiețandru? 
I7. David a fost misionar în Africa, dar unde a intenționat 
el să meargă prima dată? 
I8. De la ce ziar era domnul Stanley, cel care a fost trimis 
în Africa să îl găsească pe Livingstone? 
“i 
NICKY CRUZ 
19. De unde era Nicky Cruz? 
20. Cum se numea banda din New York căreia i s-a alăturat 
Nicky? 
2l. Cine, din familia lui Nicky, a devenit creștin în urma 
primei predici a lui Nicky în Puerto Rico? 
i 
ADONIRAM JUDSON 
22. Unde a mers Adoniram Judson ca misionar? 


23. Ce se ascundea în perna lui Adoniram? 

24. Cum se numea închisoarea în care a fost tinut Judon 
Adoniram? 
4 
GEORGE MÜLLER 
25. Unde a ascuns George Müller banii furati de la tatăl său? 
26. În care oraş din Anglia a înfiintat George ortelinatele? 
27. Cum se numea noul orfelinat mare care a fost deschis 
la periferia oraşului? 
% 
LUIS PALAU 
28. De unde era Luis Palau? 
29. Câţi ani avea Luis când a murit tatăl său? 
30. În ce tară a fost împiedicată o revoluție comunistă 
datorită unei femei care a ajuns să creadă în Isus în 


urma unei discuții cu Luis? 


Cât de bine te-ai descurcat? 


Întoarce pagina și vei vedea ... 

Răspunsuri 


|. Un glonte a trecut prin glezna lui Andrei. 
2. Biblii, cărți și brosuri creștine. 
3. Zidul Berlinului. 

4. Goleau închisorile. 

5. Cu sclavi. 

6. Pastor. 

7. Primul Război Mondial. 

8. La școala biblică. 

9. Din cauze rasiste. 

10. La Paris. 

II. În China. 

12. La cursa de 400 m. 

13. Era cizmar. 

I4. O minge umflată de piele. 

I5. Indigo. 

I6. La o fabrică de bumbac. 

I7. În China. 

I8. The New York Herald. 

19. Din Puerto Rico. 

20. Mau Mau. 

2l. Mama lui. 

22. În Birmania. 

23. Noul Testament în limba birmaneză. 
24. Închisoarea Mortii. 

25. În pantof. 

26. În Bristol. 

27. Ashley Down. 

28. Din Argentina. 
29. Avea zece ani. 
30. Ecuador. 

